Geran, Filem yang ‘Gagal’ Di Malaysia Tetapi Dipandang Tinggi Oleh Mat Salleh

Pada Oktober tahun lalu, filem Geran yang menonjolkan budaya Melayu dan aksi persilatan tidak mendapat sambutan hangat dalam kalangan peminat filem industri tempatan.

Walau bagaimanapun, filem Geran terbitan Layar Pictures dan Tree of Hopes Productions telah dinobatkan sebagai penerima Anugerah Daniel A.Craft di Festival Filem Asia New York (NYAFF) Ke-19.

Pengarah dan penerbit filem Geran, Mohd Shahreel Abu Bakar berasa terkejut dan gembira selepas mengetahui filem arahan pertamanya dinobatkan sebagai penerima anugerah berprestij itu.

Memandangkan semua sedia maklum yang wabak pandemik Covid-19 telah melanda seluruh dunia, dan penganjur-penganjur acara juga amat terkesan sekali sehinggakan ada yang membatalkan dan menunda acara masing-masing. Begitu juga dengan pihak New York Asian Film Festival 2020, yang telah pun menunda acara yang dijadualkan pada bulan Julai 2020 kepada bulan Ogos 2020 dan kali ini lebih istimewa. Temasya festival ini bakal ditayangkan secara ‘online’. Demi menjaga jarak fizikal dan keselamatan semua pihak, ‘online’ adalah cara terbaik bagi melansungkan acara antarabangsa yang dinantikan ramai ini. Walaupun team filem Geran tidak dapat terbang ke New York sana, tetapi tetap dapat bersama-sama menonton tayangan perdana filem Geran secara online dan.. P/s: Nantikan berita seterusnya dari Tuan Pengarah. 😁

A post shared by  Filem Geran (@filemgeranofficial) on Aug 6, 2020 at 10:46pm PDT

MALAM NI! MALAM NI! (Khamis, 30 Julai 2020) Jom tonton filem Geran malam ni jam 11 malam hanya di @tvalhijrah114 Yang tak sempat haritu, boleh tengok malam ni. Yang rindu, boleh ulang lagi sekali! P/s: Silakan war-war kat semua! #FilemGeran Para pendukung: @lekiuqohar @feiynataj @_nam_ron_ @fad_anuar @azlankomeng @taiyuddinbakar @megat_sharizal @aeril_zafrel @niezamzaidi @adamshahz @arisfauz1 @tok_lekir @yusran_hashim . Runut Bunyi #FilemGeran: #MenyemaiKemungkinan @salammusik . Arahan: @areelabubakar #PusakaKitaMaruahKita #LayarPictures #PencakSilat #Geranian

A post shared by  Filem Geran (@filemgeranofficial) on Jul 29, 2020 at 11:59pm PDT

Tambahnya, anugerah itu adalah penghargaan besar kepada kru produksi dan peminat filem Geran yang mengangkat seni silat Gayong Pusaka dan budaya masyarakat Malaysia ke layar perak di mata dunia.

Malah, menampilkan pelakon hebat seperti Namron, Khoharullah Majid, Feina Tajuddin, Fad Anuar, Azlan Komeng dan Megat Shahrizal. Kejayaan filem itu meletakkan pengarah filem Geran, Areel Abu Bakar setaraf dengan nama-nama seperti Dante Lam (Operation Red Sea), dan Jung Byung-gil (The Villaines) yang memenangi anugerah kecemerlangan filem aksi itu sebelum ini.

Untuk pengetahuan anda, NYAFF adalah festival filem berprestij di Amerika Syarikat yang mengangkat pembangunan seni dan budaya melalui jaringan sinema dunia.

Pastinya ini satu pencapaian yang membanggakan untuk rakyat Malaysia apabila filem kita mampu mendapat anugerah di luar negara. Anda rasa mengapa filem ini hanya ‘suam-suam kuku’ di Malaysia?

Tahukah anda bahawa iflix tidak bayar karya ‘indie’ tempatan? Klik pautan di bawah untuk ketahui lebih lanjut.

Ditayangkan Secara Eksklusif, iflix Didakwa Tidak Bayar Karya Filem ‘Indie’ Tempatan?

BoboiBoy The Movie 2 Cipta Sejarah Tercalon Finalis Anugerah Filem Animasi New York

Selepas Crazy Rich Asians, Wanita Malaysia Ini Jadi Penulis Skrip Filem Animasi Terbaru Disney


Gerard Butler Menyinar Dalam Ribut ‘Geostorm’

Pertama kali melihat trailer filem ini, nampak sahaja Gerard Butler saya sudah berminat untuk menonton filem ini. Ditambah lagi dengan pengarahnya Dean Devlin yang pernah menulis karya hebat seperti Independence Day menambah lagi minat saya untuk filem ini. Jadi, sedap atau pun tidak cerita Geostorm ini?

Sedikit tentang sinopsis cerita ini. Jack Lawson (Gerard Butler) adalah pereka Dutch Boy, satelit yang bertanggungjawab untuk menjaga kesejahteraan cuaca di seluruh dunia. Oleh kerana Jack Lawson ini seorang yang rebellious, beliau dipecat dan operasi Dutch Boy kini berada dibawah seliaan adik beliau, Max Lawson.

Mulanya semuanya baik sahaja namun Dutch Boy mula menunjukkan tanda-tanda ianya mula bertindak secara sendiri. Sebuah perkampungan di Afghanistan tiba-tiba dilanda ribut salji, Hong Kong tiba-tiba panas secara mendadak dan macam-macam lagi. Jack Lawson dipanggil kembali untuk membetulkan kembali keadaan. Dapatkan Jack Lawson dan adiknya mencari jawapan kepada permasalahan ini?

Ok mari kita terus ke kupasan filem ini. Filem ini seperti filem Hollywood yang memaparkan aksi yang hebat terutamanya ketika Geostorm hampir berlaku. Geostorm ini sebenarnya fenomena bencana alam yang beraku di seluruh dunia pada yang sama mengikut simulation yang dibuat oleh Dutch Boy.

Jalan cerita filem ini juga sudah boleh dijangka. Untuk menghalang Geostorm ini daripada terus berlaku, mereka memerlukan kill codes. Cuba teka kod itu ada pada siapa? Ya, presiden Amerika Syarikat. Dan mereka terpaksa menculik presiden untuk mendapatkan kod berkenaan. Satu perkara cliche yang biasa muncul dalam filem-filem Hollywood.

Dean Devlin adalah penulis dan pengarah untuk filem ini. Beliau juga adalah penulis untuk filem hebat satu ketika dahulu, Independence Day dan Geostorm merupakan filem pertama Devlin selaku pengarah. Ada atau tidak persamaan filem ini dengan karya hebatnya sebelum ini? Beliau mengembalikan nilai sentimental,mood serta letupan hebat yang pernah berlaku dalam Independence Day ke dalam filem ini. Kalau Independence Day beliau letupkan kapal angkasa yang besar, dalam filem ini beliau letupkan pula Dutch Boy.

Anda perasan kenapa filem-filem besar Hollywood pasti akan selitkan babak di negara China atau pun Hong Kong? Atau mereka masukkan juga pelakon berbangsa Cina? Quota untuk filem antarabangsa memasuki pasaran negara China hanya sekitar 34-38 filem sahaja. Jika ada babak yang selitkan negara mereka, ianya akan meningkatkan peluang sesebuah filem itu memasuki pasaran negara China.

Terus terang pelakon paling menyerlah dalam filem ini hanyalah Gerard Butler. Watak Andy Garcia sebagai presiden Amerika Syarikat juga amat minima. Saya berminat untuk menonton Geostorm ini sebab adanya Gerard Butler dan nasib baik lakonan beliau tetap awesome seperti biasa. Ed Harris pula laku tahun ini. Dalam filem mother! pun beliau ada.

Secara keseluruhannya, Geostorm masih sebuah filem yang menarik untuk ditonton. Cuma bagi saya, tidak cukup umpph. Namun mesejnya jelas: ada sesetengah perkara manusia tidak boleh kawal kerana mesti akan ada individu yang cuba mengawalnya untuk kepentingan sendiri. Kami beri rating 7.5/10 untuk filem ini. Kalau anda minat filem ‘2012’, anda pasti menyukai filem ini.

P/S: Untuk pengalaman lebih hebat menonton filem aksi seperti ini, tonton menerusi pawagam IMAX. Buat tempahan tiket anda untuk filem Geostorm di sini.


Gerard Pique Tenang Pandu Renault Twingo Selepas Disindir Dalam Lagu ‘Diss-Track’ Shakira

Legenda Barcelona, Gerard Pique terus ‘menyerang’ Shakira selepas bintang pop Colombia itu baru-baru ini mengeluarkan satu lagi baharu yang didakwa menyindir bekas suaminya itu.

Pasangan itu menamatkan hubungan mereka selama 11 tahun pada 2022. Kedua-duanya mengeluarkan kenyataan bersama yang mengisytiharkan perpisahan mereka.

Dalam lagu terbarunya, sebahagian daripada lirik daripada Shakira berbunyi:

“Saya bernilai dua 22. Anda menukar Ferrari dengan Twingo. Anda menukar Rolex dengan Casio. Banyak pergi gim, tetapi gunakan otak anda juga.”

Shakira to Piqué in her latest song: "I'm worth two 22's. You traded a Ferrari for a Twingo. You traded a Rolex for a Casio… A lot of gym, but work your brain a little bit too." pic.twitter.com/IFdJhCarqb

— Barça Universal (@BarcaUniversal) January 12, 2023

Sebelum ini lagenda bola sepak itu menyindir bekas pasangannya dengan mengumumkan bahawa setiap presiden kelab dari Kings League akan mendapat tajaan jam tangan Casio. Kings League ialah kejohanan tujuh sebelah yang ditubuhkan oleh Pique dan streamer popular Sepanyol Ibai Llanos.

Beberapa jam kemudian, Casio telah menafikan penajaan tersebut dan menunjukkan kedudukan neutral dalam hal ‘Pique-Shakira’ itu.

“Pelbagai versi diedarkan di rangkaian sosial tentang penajaan Casio bagi projek yang diketuai oleh Gerard Piqué. Casio benar-benar memisahkan dirinya daripada kenyataan sedemikian. Kami meminta untuk menghentikan penggunaan tanpa kebenaran jenama kami untuk mengelakkan tindakan undang-undang,” petik kenyataan rasmi Casio.

Casio’s stock market rate drastically dropped following Pique announcing his partnership with them.

Pique only collaborated with the brand after Shakira dissed him in her latest song. pic.twitter.com/bQQSKOke7P

— Pop Tingz (@ThePopTingz) January 14, 2023

Setakat artikel ini ditulis, lagu ‘diss track’ SHAKIRA || BZRP Music Sessions #53 telah mendapat 122 juta tontonan dalam tempoh empat hari, serta berada di carta nombor 25 lagu trending di platform YouTube.

Diss track itu hasil kerjasama penerbit Argentina dan DJ Bizarrap, menjadikam video muzik Latin baharu yang paling banyak ditonton dalam sejarah platform itu dan menjadi tajuk utama di seluruh dunia.


Gereja Ikonik Notre-Dame Di Paris Terbakar

Satu kebakaran besar melanda katedral Notre-Dame semalam yang menghancurkan atap gereja yang menjadi salah satu simbol bersejarah di Paris. Bahagian bumbung gereja yang sudah berdiri sejak tahun 1163 ini hampir musnah kerana api merebak dengan sangat pantas.

Kebakaran ini telah menyebabkan sebahagian besar bumbung gereja yang diperbuat daripada kayu serta menara utamanya mengalami kerosakan teruk. Ianya satu berita yang mengejutkan dan pihak bomba juga sedaya upaya untuk menyelamatkan karya seni yang ditempatkan di dalam bangunan berusia 850 tahun itu.

A devastating blaze has ripped through Notre-Dame in Paris– The spire has collapsed– Around two-thirds of the roof has gone– Firefighters believe the cathedral can be saved– Macron has pledged to 'rebuild'– Cause is thought to be accidental#NotreDamehttps://t.co/IeIa7zYj7w pic.twitter.com/Q1b1dH6FtK

Notre-Dame is aflame. Great emotion for the whole nation. Our thoughts go out to all Catholics and to the French people. Like all of my fellow citizens, I am sad to see this part of us burn tonight. https://t.co/27CrJgJkJb

— Emmanuel Macron (@EmmanuelMacron) April 15, 2019

Presiden Prancis, Emmanuel Macron mengeluarkan kenyataan bahawa rakyat Perancis ketika ini sedang berduka dengan insiden ini. “Seperti seluruh anak bangsa, malam ini saya juga berduka menyaksikan sebahagian daripada kami terbakar,” tulisnya di Twitter.

Punca kebakaran masih belum dapat dipastikan namun pihak berkuasa berkata ia mungkin mempunyai kaitan dengan projek pengubahsuaian yang sedang dijalankan.

Gereja dengan rekaan ‘French Gothic’ ini merupakan gereja kurun ke-12 yang masih utuh berdiri dan menerima jutaan pelancong dari seluruh dunia. Gereja ini juga turut menempa nama dalam novel terkenal ‘The Hunchback Of Notre-Dame’ tulisan Victor Hugo pada 1831.


Gerhana ‘Blood Moon’ Terlama Dicatatkan Pada 28 Julai

Semalam pada jam 1.27 pagi telah bermulanya gerhana bulan penuh yang terlama pada abad ke-21. Gerhana bulan penuh ini lebih dikenali sebagai ‘Blood Moon Eclipse’ oleh kerana warna bulan tersebut yang kelihatan seperti warna darah.

Jika anda berjaya untuk melihat secara langsung semalam, semestinya anda merupakan antara orang yang bertuah untuk menyaksikan berlangsungnya fenomena ini.

Menurut ajaran Islam ketika berlakunya gerhana bulan, setiap orang dikehendaki untuk menjalankan solat sunat gerhana.

Pihak Mufti Wilayah Persekutuan juga telah mengeluarkan artikel mengenai fenomena ini untuk rujukan dan kefahaman orang ramai.


Gerhana Matahari Anulus Yang Berlaku 21 Tahun Sekali Bakal Merentasi Malaysia Disember Ini

Sebut sahaja fenomena gerhana matahari, pasti ada dalam kalangan kita yang teruja untuk melihat fenomena tersebut.

Mana tidaknya, bukan selalu kita dapat lihat fenomena ini. Terbaharu, pihak Planetarium Negara mengumumkan bahawa rakyat Malaysia bakal berpeluang menyaksikan Gerhana Matahari Anulus (Cincin) pada 26 Disember 2019.

Untuk pengetahuan anda, fenomena tersebut dapat dilihat dengan jelas di dua kawasan iaitu di Tanjung Piai, Johor dan Serian, Sarawak. Malah, menurut Pengarah Planetarium Negara, Anita Bahari mengatakan fenomena tersebut pernah berlaku pada 21 tahun lalu iaitu pada 22 Ogos 1998.

Jika anda terlepas kali ini, anda kena tunggu 22 tahun lagi untuk lihat fenomena ini. Anda dapat lihat fenomena itu kira-kira pada pukul 10.30 pagi hingga 3.30 petang.

“Ia akan bermula dari tanah Arab, kemudian ke India, ke Sumatera dan melalui Malaysia iaitu melalui Johor dan Sarawak dan kemudian akan melalui Singapura, mungkin tiga per empat dan ke Borneo dan berakhir di lautan Pasifik,” katanya dalam sidang media Gerhana Matahari Anulus, pada isnin lalu.

Di samping itu, Planetarium Negara dengan kerjasama Taman Negara Tanjung Piai turut mengadakan festival SolarFest Malaysia 2019 bermula bermula 24 sehingga 26 Disember ini. Festival tersebut menyasarkan 30,000 orang pengunjung bakal hadir sepanjang tempoh festival itu berlangsung.

Pada kemuncak acara iaitu pada 26 Disember nanti, orang ramai berpeluang untuk menyaksikan Gerhana Matahari Anulus melalui teleskop dan cermin mata yang disediakan oleh Planetarium Negara di festival berkenaan.

Pada 28 Julai yang lalu, orang ramai berpeluang menyaksikan Gerhana Bulan ‘Blood Moon’. Buat yang terlepas fenomena tersebut, klik pautan di bawah untuk bacaan lanjut.

Gerhana ‘Blood Moon’ Terlama Dicatatkan Pada 28 Julai

Ekspo Sains Dan Teknologi Terbesar Negara ‘NICE 2017’ Kini Sedang Berlangsung


‘Get A Room’ – Penonton Dakwa Pasangan Kekasih Selamba Berpeluk Dan Bercium Ketika Konsert

Konsert Reunion ST12: 20 Tahun Charly Berkarya telah berlansung di Axiata Arena Bukit Jalil pada malam Sabtu, 11 Mac 2023 dan hampir 10,000 peminat hadir ke konsert tersebut.

Akan tetapi, seorang pengguna Twitter yang hadir ke konsert tersebut telah meluahkan rasa tidak selesa dan mendakwa ada pasangan yang melakukan perbuatan tidak senonoh ketika konsert berlangsung.

To couple cam cibai yang berdiri sebelah aku masa konsert ST12 tadi, korang leh gi mampos and tolong get a room kalau nak buat benda2 tak senonoh DURING konsert OKAY. Jijik! Nak tau apa dorang buat?

— Official Shah (@shahaidin) March 11, 2023

Menerusi ciapan tersebut, dia mendakwa pasangan lelaki dan wanita bertudung itu selamba bercumbu serta berpeluk tanpa memikirkan keadaan sekeliling. Tambahnya, jika sudah berkahwin pun sepatutnya tidak menayangkan kemesraan melampau di khalayak ramai.

Menurutnya juga, pasangan tersebut telah ditegur tetapi suasana dalam konsert yang agak bising membuatkan ‘teguran’ tidak didengari. Perkongsian tersebut telah meraih perhatian orang ramai dan rata-rata netizen mengecam tindakan pasangan tersebut yang dilihat mendatangkan rasa tidak selesa kepada orang lain.

Yang ni ke bro? pic.twitter.com/xjziueQlaJ

get a room la both of u 🥴 https://t.co/sC5QkwYb5d

— päh🕊 (@iffahhbatrisyia) March 13, 2023

Konsert camni pun cemolot ke 😅😅 kalau pergi konsert CAS dah beromen kot dorang situ https://t.co/qIrekwq3GB

— Uprising (@WahyuYordan) March 12, 2023

Malah, ada juga netizen yang berkongsi video situasi yang berlaku. Para netizen turut mengatakan hal tersebut tidak seharusnya berlaku dan mungkin pihak jabatan agama Islam dapat mengambil tindakan sewajarnya.


4 Faktor Yang Perlu Dipertimbangkan Sebelum Pilih Travel Sendiri Atau Ikut Agensi Pelancongan

Panas betul malam ni dengan isu review tak puas hati terhadap sebuah company yang selalu bawa orang jalan-jalan atau melancong ke luar negara.

Nama company tu agak gah juga, dan rasanya ada la di antara kenalan aku ni yang pernah ikut trip mereka sebelum ini. Rasanya la. Aku pun dah lupa.

Sebagai seorang yang rasional, aku tak mahu mendengar dari sebelah pihak sahaja. Kena juga tunggu apa pula kata sebelah pihak lagi baru la relevan aku nak komen ke, kondem ke, atau apa-apa sahaja la.

Ala, macam la korang tak biasa tengok rancangan Melodi kat TV tu kan? Sebelah pihak kata macam ni, sebelah pihak lagi kata mcam tu pula, tak tahu siapa la yang berkata betul. Alih-alih aku tukar channel je senang.

Ok. Alang-alang tengah hangat isu ni kan, jadi aku nak tulis atau bincangkan tajuk ‘lebih baik travel ikut pakej atau travel sendiri?’ Dengan harapan sedikit sebanyak dapat la membantu anda semua yang bakal, sedang atau telah pun memulakan pengembaraan masing-masing.

Pakej:
Masa itu kan emas. Jika anda seorang yang sangat mementingkan masa atau seorang yang sentiasa tidak ada masa, maka ‘travel ikut pakej’ la yang paling sesuai dengan anda.

Cukup mudah, cari mana-mana travel pakej yang anda rasa berbaloi, bayar deposit atau apa-apa yang di minta kemudian anda dah boleh rileks atau sambung balik kerja-kerja anda yang tertangguh sementara nak tunggu hari kejadian.

Anda boleh cari pakej travel di Matta Fair, google atau bertanya terus pada kawan-kawan. Ingat, jangan selalu sangat cari info kat internet tu. Ye la, kalau kerja asyik tertangguh bos pun asyik marah je nanti. Silap-silap kena buang kerja. Kalau tak kerja nanti mana ada duit nak bayar pakej pergi travel.

Sendiri:
Walaupun masa yang diperuntukkan untuk setiap umat manusia ni sama, iaitu 24 jam. Jangan pula tak tahu, ramai juga yang masih punya banyak masa yang terluang. Anda yang jenis ni saya rekomen pergi travel sendiri.

Anda ada banyak masa untuk membaca dan mencari info-info yang berkaitan dengan tempat yang bakal anda pergi tu.

Aku cadangkan korang baca buku lonely planet (agak mahal tapi berbaloi untuk buat koleksi), Berlitz handbook (ni aku beli murah-murah je dekat KL sentral tu), baca pengalaman kawan-kawan dalam Facebook, blog atau buku travelog.

Baca: 19 Tips Elak Kecurian Dan Kehilangan Duit Serta Barang Penting Semasa Travel

Ini contoh travel separa pakej, aku pergi Jogjakarta dengan kawan-kawan, tapi kami ambil pakej ground dengan company Indonesia. Itinerari dicadangkan oleh pihak company, tapi kami masih boleh ubah plan ikut kesesuaian kami.

Pakej:
Kalau anda ikut pakej, biasanya anda akan tertakluk dengan itinerari yang telah di buat oleh pihak penganjur. Anda tidak boleh suka-suka nak tukar plan, sekejap nak pergi situ la, sekejap sini.

Lepas tu orang dah kata pagi bertolak pukul 8, ada juga yang lajak bangun pukul 10. Payah la macam ni, sebab kadang-kadang orang lain pun ada sekali dalam pakej ni.

Kelebihan travel ikut pakej, lokasi-lokasi dalam itinerari yang diberi biasanya best-best belaka dan memang lokasi tumpuan pelancong. So boleh la anda berselfie wefie bagai dan eksen dengan kawan-kawan yang anda dah pernah pergi tempat popular tu.

Sendiri:
Kalau pergi sendiri ni memang fleksibel la. Kadang tu terlalu fleksibel. Contohnya kalau dalam trip tu ada 5 orang, boleh jadi akan ada 5 cadangan nak ke mana hari tu. Haa…kan dah payah.

Seeloknya dalam setiap kumpulan travel tu kena la lantik seorang amir atau ketua. Lepas dah dengar semua cadangan setiap ahli, dia berkuasa untuk tentukan nak pergi mana dan setiap ahli diharapkan boleh terima keputusan ketua dengan redha.

Lagi satu, kalau dalam kalangan ahli trip anda tu ada yang jenis liat nak bangun, tinggalkan je.

Kelebihan pergi sendiri, kadang-kadang anda akan secara tak sengaja tersampai ke suatu tempat yang sangat indah. Yang tak ada dalam mana-mana buku panduan melancong. Yang tak ada dalam mana-mana blog lagi. Mungkin ada, cuma tak popular.

Sama juga, anda boleh selfie dan wefie lepas tu eksen dengan kawan-kawan dengan caption, “Teka, aku kat mana?” atau “Cantikkan? Kalau nak tau I kat mana sila PM”.

Baca: Pengalaman Cemas Lelaki Ini Dan Rakannya Diculik Dan Dirompak Sehari Lepas Tiba Di Vietnam

Ini masa aku travel berdua dengan kawan aku secara sendiri tanpa pakej. Bebas nak tidur, makan, berjalan di mana-mana sahaja. Cuma penat sikit nak menapak selalu.

Pakej:
Simple. Mahal. Siapa la yang berniaga tak nak untung. Kan? So, company yang buat pakej tu dah mark up cost travel anda siap-siap. Cuma bezanya setiap company ni mark up banyak atau sedikit sahaja.

Tapi ok la kan, mereka yang buat kerja, mula dari buat itinerari, booking hotel, sewa kenderaan sampai la hantar anda pulang semula ke airport. Anda cuma perlu goyang kaki sahaja. Tak nak goyang kaki pun tak apa.

Sendiri:
Simple jugak. Tidur hotel mahal ke dormitory murah. Makan di restoran mahal ke di kaki lima murah. Naik keretapi kabin kelas pertama sejuk beraircond atau gerabak kerusi kayu sejuk jugak dengan tingkap terbuka.

Pakej:
Anda berpeluang untuk ditipu dengan company yang cakap tak serupa bikin. Dalam pakej kata ada itu, ada ini, tapi bila pergi apa pun tak ada. Contohnya dari segi hotel, kata hotel ada free wifi tapi liputan wifi cuma setakat kaunter pendaftaran sahaja. Dalam bilik tak dapat coverage wifi langsung.

So buat research betul-betul. Cuba dapatkan review dari orang yang pernah gunakan pakej dari company tersebut. Cuba PM seorang demi seorang, sebab kadang-kadang orang yang pernah ditipu ni malu nak mengaku secara terbuka.

Kalau company yang tawarkan pakej tu memang terbukti bagus dan menepati janji. Ini suatu kelebihan buat anda sebab pihak penganjur biasanya dah tahu dengan segala jenis scam di dalam negara tersebut. So anda akan selamat dari di tipu di kemudian hari.

Sendiri:
Apa ingat pergi sendiri ni anda tak kena tipu ke? Anda silap. Anda bakal ditipu juga tapi mungkin dengan cara yang berbeza. Contoh, masa anda tahan dan naik teksi pergi ke suatu tempat, tadi masa mula-mula naik pemandu kata harganya RM 10 je, ini bila dah sampai dia caj sampai RM 100.

Kalau tak bayar, dia ugut panggil kawan-kawan dia pukul anda. Nak tak nak kena la anda bayar juga kan.

Eh, kalau dah memang rezeki anda nak kena scam memang tak boleh buat apa. Bab scam ni memang ada 1001 jenis caranya. Bila pergi sendiri ni, kena lebih berhati-hati. Banyakkan berdoa minta perlindungan dari Tuhan.

Ini contoh aku pergi trip ke Langkawi ikut pakej. Ikut je dari A sampai Z. Ada cerita sadis pasal trip ni.

Ok. Aku ni jenis yang mempunyai banyak masa kat ofis (dulu la), rajin membaca untuk buat research itinerari (biasanya kurang dari 50% je plan yang aku ikut), tak berapa nak ada bajet (selalunya) dan dah biasa kena tipu. So aku prefer pergi sendiri.

Baca lagi: Kronologi 3 Backpacker Malaysia Ditipu Di Lombok


G&G: Dim Sum Halal Dan Sedap Di Dolly Dim Sum

Dolly Dim Sum merupakan restoran kegemaran Bella kalau hendak makan dim sum yang halal. Lebih menarik adalah dim sum di isnin di adalah made-to-order; apabila anda membuat tempahan baharu ianya akan dibuat.

Jadi anda dapat makan bukan sahaja dim yang halal, tetapi fresh! Sedap pula tengok Bella makan dim sum dalam video ini.


G&G: Bella ‘Menyelam’ Di JBR Bundle Seksyen 13, Shah Alam

Sebenarnya ada cara nak nampak handsome dan cantik tetapi tak perlu berbelanja besar. Caranya? Kena rajin pergi ‘menyelam’.

Bella ke JBR Bundle Seksyen 13, Shah Alam sebab dengar cerita boleh dapat baju Levi’s ori RM10 je. Ada yang dah cuba selam di sini?


G&G: Ini Cara Mudah Untuk Masak ‘Butter Chicken’ Sendiri Di Rumah

Dalam Gincu & Gula kali ini Bella digantikan oleh Kak Nab yang pakar dalam masak memasak. Kak Nab nak ajar anda cara-cara untuk hasilkan menu kegemaran ramai, Butter Chicken Kak Nab style. Lepas ni siapa yang mengidam makan di Gold Chili tu tak payah susah-susah. Buat sendiri saja. Memang mudah!


G&G: Kasut Jenis Mana Yang Sesuai Untuk Anda?

Kasut untuk bersukan bukannya sesuatu yang anda boleh ambil mudah. Setiap kasut direka khas supaya sesuai untuk kegunaan atlet dalam acara sukan yang mereka ceburi. Kasut juga ada levelnya: beginner dan juga advance.

Bella ke Prestige Sports untuk belajar perbezaan jenis-jenis kasut yang ada di pasaran. Patutlah kasut marathon ada yang harganya cecah ribuan ringgit. Ada sebabnya.


G&G: Lihat Apa Yang Menarik Di Jalan Jalan Japan, 1 Shamelin

Luas betul outlet Jalan Jalan Japan di 1 Shamelin Mall ini. Pelbagai barangan yang dijual di sini; daripada peralatan rumah sehinggalah ke luggage bag terus daripada Jepun. Bagi kami, highlight di sini adalah barangan bayi yang memang banyak serta pelbagai.

Kalau anda sedang berjimat atau mahu cari barangan yang memang pada harga sangat-sangat mampu milik, bolehlah singgah ke Jalan Jalan Japan. Pasti tersangkut satu dua barang.


G&G: Koleksi Supreme ‘Rare’ di Preme.KL SS15, Subang Jaya

Gincu & Gula baju Supreme apa yang sampai harga RM28,000 ni? Bella ke Preme.KL SS15, Subang Jaya untuk ‘check out’ koleksi Supreme dekat sini. Rambang terus mata Bella #GincuGula #BellaGang


G&G: Selamat Tinggal A&W Petaling Jaya

Dalam episod kali ini, Bella ucap selamat tinggal kepada restoran ikonik di Petaling Jaya, A&W yang khabarnya akan ditutup tidak lama lagi.

Walaupun berita penutupan A&W dah hampir dua tahun tetapi masih juga tak tutup, Bella tetap juga ke sini untuk menu hidangan penuh Waffle, RB Float, Curly Fries dan Beef Coney. Sayonara, A&W PJ!


G&G: Tutorial ‘Makeup’ Mudah Yang Anda Boleh Cuba Sendiri

Pasti anda nak tahu bagaimana Bella makeup untuk setiap video makan sebelum ini. Ianya cuma ambil masa 15 minit sahaja untuk anda dapat ‘look’ Bella ini. Kena tengok video sampai habis sebab Bella ada nak beri something. kepada anda Selamat mencuba, guys.


Ghost Rider Versi India, YouTuber Ini Sengaja Bakar Dan Memandu Motorsikal Demi ‘Content’

Seorang YouTuber yang bernama Mr Indian Hacker di India sengaja membakar motosikalnya dan memandu kenderaan terbabit untuk meniru filem Ghost Rider.

Sejak dimuat naik, video tersebut telah menerima lebih daripada 500,000 tanda suka. Namun, jumlah mereka yang tidak suka dengan tindakannya disebabkan berbahaya juga meningkat dengan lebih 16,000 orang.

Tindakan YouTuber ini adalah untuk meniru filem Ghost Rider, watak fiksyen yang dibintangi oleh Nicholas Cage pada tahun 2007. Ia adalah watak protagonis dalam bentuk rangka manusia dan menunggang motosikal klasik dengan api yang menyala di badan dan kenderaannya.

Semasa melakukan aksi tersebut, Mr Indian Hacker menunggang motosikal Pulsar 220 yang bahagian bawahnya dilumurkan dengan petrol dan kemudian dibakar. Ketika dia memandu kenderaan terbabit, kelihatan jejak api mengikutinya seperti yang dapat dilihat di dalam filem Ghost Rider.

Video dari akaun YouTube dengan 9.07 juta pengikut telah menerima lebih daripada 4 juta tontonan dan netizen telah bertindak balas dengan reaksi yang beragam. Ada yang suka dan ada yang mengkritik.

Mr Indian Hacker juga telah memberi amaran pada permulaan videonya bahawa “video ini hanya untuk tujuan hiburan. Semua tindakan dalam video ini dilakukan di tempat yang selamat dengan peralatan keselamatan yang lengkap dan dilakukan oleh para profesional.”

Mr Indian Hacker juga meminta orang untuk tidak meniru Ghost Rider versinya sendiri di rumah, sekolah, atau di tempat lain. “Tidak ada yang cedera ketika membuat video ini,” kata Mr Indian Hacker.

Terdahulu, seorang lelaki di India telah membuat penutup muka daripada emas. Klik pautan di bawah untuk membaca.

Mahu Elak COVID-19, Lelaki Di India Ini Memakai Penutup Muka Diperbuat Daripada Emas

Kerajaan India Arah Hospital Asingkan Pesakit COVID-19 Muslim Dan Hindu

Rakyat India Berbaris Panjang Beli Arak, Mahu ‘Raikan’ Kelonggaran Perintah Lockdown


Gianluigi Buffon Kembali Ke Pangkuan ‘Old Lady’

Setelah satu musim meninggalkan ‘Old Lady’ bagi menyertai juara Ligue 1, Paris Saint-Germain, penjaga gol lagenda Itali, Gianluigi Buffon kembali menyertai Juventus bagi menghadapi saingan musim 2019/2020.

Penjaga gol berusia 41 tahun itu memutuskan untuk kembali ke pangkuan Juventus selepas PSG mengumumkan mereka mahu menggunakan khidmat penjaga gol lain bagi saingan musim hadapan.

Sebelum menyertai PSG, Buffon telah menabur bakti selama 17 tahun bersama Juventus dimana beliau telah memenangi beberapa kejuaraan antaranya Serie A sebanyak 9 kali dan Coppa Italia sebanyak 4 kali.

Selain mencipta kejayaan bersama kelab yang berpangkalan di kota Turin itu, Buffon juga pernah membantu skuad kebangsaan Itali mara ke perlawanan akhir UEFA Euro 2012 dan memenangi temasya Piala Dunia 2006 dimana Azzuri menewaskan Perancis di pentas akhir.

Kembalinya Gianluigi Buffon ke Juventus menyaksikan beliau akan memakai jersi bernombor 77. Ketika ditanya mengapa memilih nombor tersebut, Buffon menyatakan tidak mahu mengganggu apa yang sudah ditetapkan di dalam pasukan.

“Saya mengucapkan terima kasih kepada Giorgio Chiellini dan Wojciech Szczesny yang menawarkan lilitan kapten dan jersi nombor 1 kepada saya. Namun, Szczesny merupakan penjaga gol utama kelab dan Chiellini adalah ketua pasukan saat ini. Biarlah perkara ini tidak diubah,” kata Buffon.

Musim lalu, Buffon membantu Paris Saint-Germain mengekalkan kejuaraan Ligue 1 dimana pasukan bimbingan Thomas Tucel itu menamatkan saingan Liga dengan kelebihan 16 mata dihadapan LOSC Lille.


Melalui 4 Gaya Bersalaman Ini Penemuduga Sudah Dapat Mengesan Karakter Diri Anda

Sudah menjadi kebiasaan dan budaya sesi temuduga, di mana anda akan berjabat tangan dengan penemuduga sebagai tanda hormat. Setakat salam saja, tiada apa sangatlah kan. Tetapi tahukah anda, dari cara anda menggenggam dan salam pun penemuduga sudah dapat mengesan karakter diri anda.

Bagaimana mereka tahu? Mereka sudah lama makan garam daripada anda. Jadi segala kemungkinan dari anda bersalam, masuk ke bilik temuduga, mereka sudah boleh jangka anda orang yang macam mana. Mari kita tengok jenis-jenis berjabat yang biasa kita buat.

1. Genggaman tangan yang agak basah – Gementar yang melampau

Memang tak dinafikan, darah tengah gemuruh jadi seluruh badan akan rasa begitu. Jikalau anda sendiri bersentuhan dengan tangan yang basah pun akan rasa sedikit janggal kan? Atasi tangan berpeluh dengan mencuci tangan dengan kerap, bawa sapu tangan dalam poket dan pakai bedak talcum jika perlu.

2. Genggaman menggigil atau lemah – Tidak komited dan lemah

Menurut kajian Professor Shipps dan Freeman dari Universiti Ohio Wesleyan : genggaman tangan yang lemah menunjukkan individu tersebut tidak komited dan lemah. Jadi bagaimana untuk atasinya? Perlu banyak bertenang sebelum masuk ke bilik penemuduga.

*Pembantu pengurusan diperlukan di Toyota Sungai Buloh. Boleh buat permohonan pekerjaan di sini.*

3. Genggaman terlampau kuat – Agresif dan sukar untuk bekerjasama

Terlalu menggenggam pun akan beri tanggapan yang kurang sopan terhadap pembawakan diri anda. Ya, benar genggaman ini seperti memberi tahu penemuduga yang anda kuat, confident dan berkuasa tetapi genggaman ini selalunya disalah tafsir. Kalau boleh, elak.

Jangkamasa untuk bersalaman yang terbaik adalah dalam julat masa 3-6 saat. Kalau tangan dihulur takkanlah nak sambut secara tak ikhlas. Kecil hati penemuduga bila tangan dilepaskan terlalu cepat. Buktikan bahawa anda betul-betul hargai masa yang mereka luangkan untuk anda.

*Kerja kosong di McDonald’s Malaysia dengan gaji bulanan RM2,300. Permohonan kerja boleh dibuat di sini.*

Jadi bagaimana untuk berjabat tangan dengan cara yang paling baik? Saat berjabat tangan, buat eye contact dengan penemuduga dan berilah senyuman paling manis anda. Elakkan untuk melihat ke arah tangan saat berjabat tangan.

Buat anda yang mungkin tidak selesa untuk berjabat tangan dengan penemuduga berlainan jantina, cukup sekadar letakkan tangan kanan di dada dan tunduk sedikit ke arah penemuduga dan senyum jangan lupa. Perkara-perkara kecil sebegini mampu untuk pikat penemuduga anda. Jadi berlatihkah untuk bersalaman dengan betul dari sekarang. Selamat mencuba!


5 Pasaraya Giant Bakal Ditutup Secara Serentak Pada 5 November Ini

Sekiranya anda berpendapat pasaraya yang berjaya menjadi pilihan pengguna setempat sejak sekian lama kalis daripada sebarang masalah anda mungkin silap. Terbaru, sebanyak lima pasaraya Giant bakal ditutup secara serentak seawal minggu hadapan.

Lima pasaraya Giant yang terlibat adalah Giant cawangan Sri Manjung, Sungai Petani, Shah Alam City Centre Mall, Sibu dan Selayang Lama. Masing-masing bakal ditutup secara serentak pada 5 November 2017 ini.

Berdasarkan laporan, GCH Retail yang turut memegang hak perniagaan bagi Cold Storage, Mercato dan Jasons Food Hall mengatakan syarikat mereka bersedia untuk membuat perubahan bagi pelan modal bisnes mereka sesuai dengan kehendak pengguna.

Dalam pada itu, Giant cawangan Bercham, Perak bakal diperluaskan bagi menawarkan lebih banyak pilihan dan barangan kepada penduduk setempat. GCH Retail juga dalam masa yang sama sedang dalam proses untuk membuka sebuah kedai konsep terbaru daripada Cold Storage di KLCC.

Diharap keputusan yang dibuat ini bukanlah petanda ekonomi negara sedang tenat dan sekadar stategi bagi memantapkan bisnes syarikat yang berpengaruh dalam industri peruncitan ini.


Jenama Gitar Ikonik ‘Gibson’ Dilaporkan Bakal Muflis

Salah satu pembuat gitar terpopular dunia, Gibson dilaporkan muflis selepas 116 tahun dalam perniagaan. Menurut laporan dari Nasvillle Post, syarikat yang berasal dari Amerika ini telah mengalami masalah hutang yang tidak dapat dilangsaikan sebanyak $ 375 juta (~RM 1.46 billion).

Lebih parah syarikat ini bakal disahkan muflis sekiranya gagal untuk melangsaikan hutang secara berperingkat ini sebelum 23 Julai.

Bekas CFO Gibson, Bill Lawrence yang baru sahaja meninggalkan jawatan tersebut mengatakan Gibson kini dalam usaha untuk mencari jalan altenatif untuk memanjangkan tempoh hutang serta bertekad untuk menjual beberapa aset milik syarikat ini.

Menyoal dari segi laporan jualan tahunan, Gibson dikatakan menurun semenjak beberapa tahun kebelakangan ini. Beberapa penganalisis telah menyalahkan kebanjiran hip hop dan muzik elektronik yang sekaligus telah mengurangkan permintaan terhadap gitar.

Gibson sebelum ini dilaporkan telah menjual sebuah bekas gudang piano dengan harga $6.4 juta (~RM23.78 juta). Syarikat ini masih lagi mempertimbangkan untuk menjual beberapa aset yang lain dalam usaha untuk melangsaikan hutang sedia ada.

Ready and waiting to head to their shredever homes #gibson

A post shared by  Gibson (@gibsonguitar) on Feb 1, 2018 at 4:32pm PST


Kampung Dengan Terusan Air Di Holland Yang Magikal

Terdapat beberapa tempat di dunia yang sangat cantik, sehinggakan pertama kali anda melihat fotonya, anda mungkin menyangka ia adalah daripada set filem. Sebuah kampung kecil di utara Holland, bernama Giethoorn penuh dengan kehijauan seperti set filem Hobbit, dengan terusan-terusan kecil seperti Venice, dan ianya adalah satu kejiranan yang benar-benar wujud dalam dunia nyata.

Dengan populasi hanya sebanyak 2,600 orang dan kurangnya aktiviti pelancongan, Giethoorn masih terus mampu mengekalkan keindahan dan ketenangan yang telah lama dibina. Laman web kampung kecil ini menulis, “bunyi paling bising yang anda boleh dengar di sini adalah bunyi itik menguek atau bunyi-bunyi burung yang lain.”

Posmen di sini menghantar surat menggunakan punt (iaitu sejenis perahu dengan permukaan hul mendatar dan berbentuk segiempat tepat). Walaupun begitu, kampung Giethoorn masih mudah diakses menggunakan kereta dari Amsterdam. Kampung ini juga menawarkan B & B yang menawan, jadi pastikan anda berhenti di sini apabila melawat negara-negara Eropah.

Atau, anda boleh menatap foto-foto ini dengan penuh kekaguman, tutup mata, kemudian membayangkan diri anda hanyut dibawa arus terusan sambil menikmati panorama kotej-kotej beratap jerami serta jambatan kayu, disapa sinar lembut matahari awal pagi.

لحظات الغروب جميلة جداً ، غداً يوم جديد و مدينة جديدة .. لمن يريد زيارة خيتورن عليه أن يعي تماماً أن يومه ينتهي مع غروب الشمس .. #اوروبا #هولندا #سياحة #خيتورن #المسافرون_العرب #زاد_المسافر #Europe #Netherlands #Holland #Giethoorn #Tourist #arab_travel #sunset

A photo posted by Meshari Alhazzaa (@dr.alhazzaa) on Oct 2, 2015 at 10:15am PDT

BACA: Keindahan Kyrgystan Dari Rakaman Dron Phantom 3

BACA: Keindahan Safari Di Tanzania Dari Rakaman Drone

LIKE dan FOLLOW Vocket di Facebook serta Instagram


Gigih Beratur Seawal 4 Pagi Dan Berpanas, Peminat Billie Eilish Kongsi Keterujaan Hadiri Konsert

Untuk pengetahuan anda, konsert world tour Billie Eilish di Malaysia akan dianjurkan pada malam ini bertempat di Stadium Nasional Bukit Jalil .

Semestinya para peminat yang sudah membeli tiket untuk menyaksikan konsert tersebut sudah berasa tidak sabar dan teruja. Menjengah ke media sosial, rata-rata pembeli tiket untuk zon ‘free standing’ sudah mula beratur awal di depan stadium seawal jam 4 pagi.

little update on the waiting line for standing zone #billieeillish#happierthanevertour#billieeillishmalaysia

the sun, the heat, Billie save us #billieeillishmalaysia #happierthaneverworldtour #billieeilish

♬ original sound – Krutika 🐥 – Krutika 🐥

Konsert malam ni lah. Awal beratur. #billieeilish #malaysia

♬ original sound – Tona Records Entertainment – Tona Records Entertainment

Jangan la concert #billieeilishtourmalaysia esok hujan, penat aku shopping 😂 #gucci #guccisneakers #nonbinarytiktok #sarawaktiktok

♬ original sound – Ｌｏｆｉ_ｌｙｒｉｃｓ – Ｌｏｆｉ_ｌｙｒｉｃｓ

Bukan itu sahaja, para peminat juga berkongsi ‘outfit’ yang mereka gayakan untuk konsert yang akan dianjurkan malam ini. Malah, dapat dilihat para peminat sanggup berpanas untuk memastikan mereka mendapat tempat strategik dan dekat dengan pentas.

Perkongsian-perkongsian tersebut telah meraih perhatian ramai orang dan rata-rata netizen berasa terkejut dengan semangat yang ditunjukkan oleh peminat Billie Eilish ini kerana sanggup beratur awal pagi walaupun konsert bermula malam ini.

This is what happen when you purchase FREE STANDING ZONE. So untuk dapat view depan you kena beratur awal or else kena berebut dengan orang lain. Unless you purchase the one with seated.

Have fun Malaysian ! https://t.co/CsiO2NSB1e

— hafizkenny 🏴🇲🇾 (@hafizkenny) August 18, 2022

seriouslaaaaaa. teringat episod twice dtg malaysia n geng yang beratur nak beli tiket months away from d-day pun dah start beratur siap ada list beratur? tak berapa paham part tu but damn. https://t.co/Pmr61i2Hp2

Malah, ada juga netizen berasa pelik kenapa mereka sanggup untuk beratur lama dalam keadaan cuaca yang agak panas. Apa-apa pun diharap semua peminat akan enjoy konsert tersebut malam ini.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Didakwa Busuk Dan Berbau, Wanita Ini Kongsi Pengalaman ‘Unboxing’ Hadiah Misteri Sempena Perkahwinan

Selamba Curi Telefon Sewaktu ‘Live’, Wajah Pencuri Yang Tersebar Ini Jadi Perhatian Netizen


Gigih Berkumpul Seawal Jam 4 Pagi Di Dataran Merdeka, Rakyat Malaysia Teruja Sambut Hari Kebangsaan

Selepas 2 tahun berdepan dengan wabak pandemik COVID-19, tahun ini sambutan Hari Kemerdekaan ke-65 disambut meriah oleh rakyat Malaysia. 31 Ogos, tarikh yang penuh bermakna buat rakyat Malaysia dan semestinya ramai yang teruja untuk menyambutnya di Dataran Merdeka hari ini.

Menjengah ke media sosial, orang ramai didapati telah mula membanjiri Dataran Merdeka seawal pukul 4.30 pagi bagi menyertai sambutan Hari Kemerdekaan yang diadakan disini pada hari ini. Malah, orang ramai tanpa mengira jantina, umur, mahupun bangsa kelihatan bersemangat untuk sambutan ini.

Ingat kan aku paling awal , tapi ada lagi awal 😆#fyp #merdeka #dataranmerdeka

🫠🫠 #merdekacom #dataranmerdeka #fyp #merdeka65tahun #🇲🇾 #fy

♬ original sound – 𝒔𝒐𝒇𝒆𝒂ᵐᵉᵒʷ ✨🐥 – 𝒔𝒐𝒇𝒆𝒂ᵐᵉᵒʷ ✨🐥

4.30am 31/8/2022..semua menunggu masuk..hahahha😂 #dataranmerdeka #fyp #kl

♬ original sound – Prince Boy – Prince Boy

It a bad idea aku turun di stesen LRT Masjid Jamek pagi ni. Sesak dalam ni dah hampir 20 minit. pic.twitter.com/E2jTUJROFO

Bukan itu sahaja, orang ramai yang hadir turut dilihat mengibarkan bendera Malaysia dan ada yang mengenakan pakaian bertemakan kemerdekaan, sekaligus menjadikan sambutan kali ini lebih bewarna-warni serta meriah.

Baca lagi: Promosi menarik sempena Hari Kemerdekaan ke-65

Hasil tinjauan kini mendapati, pengangkutan awam didapati sesak dengan orang ramai yang mahu ke Dataran Merdeka untuk melihat sambutan Hari Kemerdekaan. Orang ramai didapati memilih menggunakan perkhidmatan pengangkutan awam disebabkan banyak jalan ditutup dan juga mahu mengelakkan kesesakan.

Sementara itu, berikut adalah promosi menarik yang anda boleh garap pada hari ini. Klik sahaja pautan di bawah.

Sempena Hari Kemerdekaan Ke-65, Ini 5 Promosi Menarik Untuk Anda Dapatkan Esok


Gigitan Dan Air Liur Berbahaya, Biawak Seberat 60KG Serang Dua Beranak Di Terengganu

Biawak sememangnya terkenal dengan bentuk mereka yang seakan sama dengan buaya dan ada ketikanya jika saiznya cukup besar ia boleh saja menimbulkan ketakutan kepada mereka yang berhadapan dengannya.

Seperti yang berlaku di Kuala Nerus, Terengganu ini pada pagi tadi apabila seekor biawak seberat 60 kilogram dilaporkan menyerang dua beranak perkarangan di rumah mereka.

Dalam kejadian yang berlaku di Kampung Wakaf Tembesu itu, lelaki dan anaknya yang berusia tiga tahun itu berdepan detik cemas apabila dia diserang biawak terbabit ketika sedang menjemur pakaian di perkarangan rumahnya.

Biawak itu menurut laporan Berita TV9 dikatakan datang dari paya berhampiran dan mengejar lelaki tersebut sebelum beliau berjaya melepaskan diri.

Tapi sebenarnya biawak besar dengan berat lebih 60 kilogram

Malah seorang penghuni rumah di Wakaf Tembesu, Kuala Nerus dan anaknya usia 3 tahun turut diserang reptilia itu pagi tadi.

Pasukan APM dipanggil untuk tangkap. pic.twitter.com/VQsq7gUycP

— Mohd Redzuan Abdul Manap (@redzuanNewsMPB) September 24, 2020

Tidak sahaja menyerang lelaki itu, biawak berkenaan turut mencuba untuk menyerang anak lelakinya yang berusia tiga tahun sebelum diselamatkan isterinya.

Menyedari kejadian tersebut, lelaki berkenaan kemudiannya bertindak menghubungi Agensi Pertahanan Malaysia (APM) untuk menangkap biawak yang cuba menyerang mereka sebelum itu.

Usaha empat anggota APM untuk menangkap biawak itu bagaiamanapun mengambil masa sehingga setengah jam sebelum berjaya. Biawak berkenaan kemudiannya dilaporkan dibawa ke Jabatan Perlindungan Hidupan Liar Dan Taman Perhilitan Negara Terengganu.

Baca juga perkembangan mengenai penutupan pulau Komodo di Indonesia mulai tahun ini di pautan di bawah.

Pulau Komodo Di Indonesia Bakal Ditutup Pada 2020

3 Perkara Best Dan Unik Di Pulau Flores Selain Daripada Biawak Komodo


Gila Juara Anugerah Juara Lagu 35

Lagu Gila nyanyian Noki, Loca B dan Kaka Azraff muncul juara Anugerah Juara Lagu (AJL) Ke-35 yang disiarkan secara langsung di TV3 dari Auditorium MBSA sebentar tadi.

Lagu nyanyian Noki, Loca B dan Kaka Azraff melayakkan mereka membawa pulang hadiah wang tunai RM50,000 dan trofi. Naib juara pula milik Aina Abdul (Semalam) dan tempat ketiga disandang Wany Hasrita & Dato’ Jamal Abdillah (Belenggu Rindu), masing-masing membawa pulang hadiah RM35,000 dan RM20,000 berserta trofi.

A post shared by tv3malaysia (@tv3malaysia)

AJL kali ini mempunyai keunikannya yang tersendiri apabila berlangsung tanpa penonton biarpun acara hiburan sudah boleh dihadiri khalayak.

Tirai persembahan AJL35 dibuka dengan persembahan Ratu Rock, Ella bersama Naim Daniel dan Yonnyboii dan lagu istimewa nyanyian Faizal Tahir, Jaclyn Victor, Siti Nordiana dan Tuju yang berjudul Baik Semula dipersembahkan buat kali pertama.

Persembahan interlude AJL35 bertemakan Projek Band menampilkan Hujan, Hazama & The Penglipur Lara dan Akim & The Majistret. Semua kumpulan akan mempersembahkan aksi medley dan ‘mash up’ lagu terbaik, sambil bergandingan dengan Misha Omar, Dayang Nurfaizah dan Ziana Zain.

Tahniah diucapkan kepada semua pemenang. Adakah tekaan anda tepat untuk keputusan AJL 35 malam ini?

Juara: Gila – Noki, Loca B & Kaka Azraff

Tempat Ketiga: Belenggu Rindu – Wany Hasrita & Dato’ Jamal Abdillah

Berikut merupakan antara artikel yang tular minggu ini. Baca lagi pada pautan di bawah.

Chef Wan Buli Uncle Roger Dan Ajar Cara Masak Dengan Betul Tanpa Guna MSG

Avatar Tewaskan Avengers: Endgame, Kembali Muncul Filem Paling Laris Di Dunia

Mat Saleh Ini Mahu Orang Makan Nasi Guna Pisau Dan Garfu, Larang Guna Tangan


Giliran 3 Startup Ini Pula Bakal Berkembang Selepas Lulus Pemilihan Endeavor Malaysia

3 lagi syarikat startup negara bakal berkembang dan meluaskan pengaruh mereka selepas melepasi pemilihan panel tempatan (LSP) oleh Endeavor Malaysia.

Syarikat tersebut ialah RPG Commerce, PolicyStreet, dan Pop Meals di mana Endeavor Malaysia melihat potensi besar yang ada dalam ketiga-tiga jenama ini. Mereka telah lulus sesi pemilihan secara merit yang ketat dan menunjukkan potensi jenama mereka untuk berkembang ke peringkat seterusnya dengan latihan dan tunjuk ajar daripada mentor di Endeavor malaysia.

PolicyStreet memudahkan produk dan proses di dalam industri insurans yang sebelum ini terlalu bergantung dengan kaedah traditional. Dengan usaha mereka, ia kini mempunyai akses kepada lebih 40 penyedia insurans dan telah membantu mencipta polisi untuk rakan niaga mereka antaranya foodpanda, Grab, ShopeeFood dan banyak lagi.

Anda mungkin pernah membuat pesanan di Pop Meals sebelum ini. Misi Pop Meals adalah untuk menyediakan hidangan makanan yang harganya berpatutan, mudah dan menarik. Dengan bantuan data dan teknologi di 32 cawangan, Pop Meals menerima 94 peratus review positif daripada pelanggan dengan 95 peratus kadar pesanan semula daripada pelanggan.

RPG Commerce pula ialah jenama direct-to-consumer yang mempunyai 10 jenama di bawahnya antaranya Montigo, BottomsLab Eubi, Thousand Miles, dan banyak lagi.

A post shared by Endeavor Malaysia (@endeavor_my)

“Para calon telah menunjukkan perkembangan yang hebat dalam tempoh beberapa tahun ini. Bagaimanapun, untuk memasuki pasaran baharu atau menambah produk dan servis di bawah seliaan mereka merupakan satu prosedur yang memerlukan persediaan rapi untuk memastikan kelancaran syarikat.

“Endeavor dikenali sebagai entiti yang meluangkan masa dan kemahiran untuk menasihati para usahawan baharu dalam membuat keputusan yang tepat. Saya juga satu ketika dahulu pernah berada di kedudukan mereka. Kami berharap syarikat yang melepasi sesi pemilihan kali ini dapat mencari peluang untuk terbang lebih tinggi dengan bimbingan Endeavor,” kata pengasas bersama & Group CEO di Carsome, Eric Cheng merangkap seorang panel pemilihan pusingan ini.

Cheng ditemani Kevin Brockland (Managing Partner di Indelible Ventures), Prashant Kumar (Pengasas Entropia, Accenture Song) dan John Lim (pengasas bersama & CTO di Juris Technologies) sebagai panel.

Melvin Chee (Co-Founder & CEO di RPG Commerce), Yen Ming Lee, Wilson Beh, Winnie Chua (pengasas bersama PolicyStreet) dan Jonathan Weins (pengasas bersama dan CEO of Pop Meals) akan ke peringkat International Selection Panel pula, di mana mereka akan mempunyai akses kepada komuniti,mentor dan rakan niaga di peringkat global.


Giliran Bahasa Melayu Buat Kemunculan Di MotoGP Selepas Pelumba Dan Pasukan Dari Malaysia

Umum mengetahui perlumbaan motosikal MotoGP adalah antara kejohanan sukan paling berprestij di dunia. Walaupun tidak sepopular sukan lain seperti bola sepak, namun ia sering saja menjadi tumpuan- terutamanya jika ada pelumba atau pasukan dari negara mereka menyertai pertandingan itu.

Sebagai contoh, peminat perlumbaan motosikal itu di Malaysia yang kini semakin ramai selepas kemunculan beberapa pelumba tempatan seperti Hafizh Syahrin dan juga Khairul Idham Pawi serta penyertaan pasukan MotoGP pertama dari Malaysia dan Asia Tenggara, Petronas Sepang Racing Team sejak 2018.

Dan kini, selepas pasukan dan pelumba tempatan dalam saingan itu, perlumbaan hujung minggu ini sekali lagi menyajikan detik menarik buat peminat tempatan apabila helmet yang dipakai pelumba dari Itali, Franco Morbidelli yang juga merupakan anak didik kepada Valentino Rossi bakal mempunyai mesej yang ditulis dalam Bahasa Melayu.

Tampil dengan objektif utama menyampaikan mesej berkaitan isu perkauman yang hangat diperkatakan di seluruh dunia ketika ini, rekaan topi keledar Morbidelli kali ini dipenuhi dengan tulisan Equality dalam pelbagai bahasa di bahagian belakang.

Topi keledar yang dipakai Morbidelli sepanjang hujung minggu perlumbaan kali ini di Itali direka khas untuk perlumbaan home grand prix dan berbeza dengan yang digunakannya dalam perlumbaan-perlumbaan lain.

Paling mencuri tumpuan adalah semestinya perkataan KESAKSAMAAN yang turut tersenarai antara bahasa-bahasa utama dunia yang ditampalkan di topi keledar pelumba pasukan dari Malaysia itu.

Jika menggunakan Google Translate, perkataan kesaksamaan adalah terjemahan Bahasa Melayu untuk perkataan asal equality. Manakala menurut Dewan Bahasa Dan Pustaka pula, perkataan kesaksamaan merujuk kepada hal atau keadaan saksama; ketelitian.

Walaupun hanya satu perkataan, namun ia pastinya sudah cukup untuk membuatkan kita rakyat Malaysia menyedari penghormatan yang diberikan pelumba yang kini beraksi bersama pasukan Petronas Sepang Racing Team dari Malaysia ini.

Terjemahan perkataan tersebut di topi keledar tersebut juga walaupun nampak kecil tapi ia sebenarnya menunjukkan isyarat jelas bahasa kebangsaan kita juga boleh berdiri sebaris dengan bahasa-bahasa utama dunia dan dengan kemunculannya di salah satu perlumbaan tersohor dunia pasti akan memartabatkan lagi ketinggian bahasa Melayu.

Baca juga perkongsian Hafizh Syahrin sebelum ini mengenai kemalangan yang dilaluinya ketika saingan Moto2 baru-baru ini yang mengakibatkan motosikalnya hancur di pautan di bawah.

‘Tak Rasa Apa Dari Pinggang Ke Kaki’- Hafizh Syahrin Kongsi Detik Kemalangan Ngeri Di Austria

PETRONAS Perkenalkan Pasukan Baru Pada Setiap Kelas MotoGP

Kisah Perlumbaan Paling Bahaya, Catat 258 Kematian Dalam Masa 113 Tahun


Giliran Deadpool Pula Disindir Oleh DC Comics

Nampaknya pihak DC Comics tidak berdiam diri setelah dikecam berulang kali dalam filem Deadpool 2. DC Comics berkongsi teaser 30 saat ini.

Dalam video ini, watak penjahat Deathstroke menerangkan kenapa Deadpool sebenarnya hanyalah watak tiruan daripada watak Deathstroke itu sendiri.

Namun Deathstroke versi filem tidak akan muncul dalam masa terdekat tetapi akan muncul dalam siri filem animasi Teen Titans Go! yang akan berada di pawagam bulan Julai ini. Tidak seperti Deadpool 2, Teen Titans Go! boleh ditonton bersama anak kecil. Untuk pusingan ini, DC Comics menang.


4 Hari Terperangkap Dalam Perigi, Rayan Disahkan Meninggal Dunia

kanak-kanak Maghribi berusia 5 tahun yang terperangkan sejak Selasa lalu dilaporkan telah meninggal dunia walaupun usaha menyelamat giat dijalankan tanpa henti. Berita kematian Rayan Oram itu disahkan Istana Diraja Maghribi pada Sabtu.

Kanak-kanak terbabit mendapat liputan antarabangsa selepas terjatuh ke dalam perigi sedalam 32 meter yang sempit di Kampung Ighran, di wilayah Chefchaouen. Kerja-kerja menyelamat menjadi sukar selepas faktor tanah runtuh dan mendap perlu diambil kira sebelum Rayan dapat diselamatkan.

#SaveRayan He is more than a hero, he is an angel that God sent to rescue little RAYAN. His name is uncle Ali Sahraoui. expert in digging wells. all our respect uncle ALI. You ARE A PRIDE FOR HUMANITY THAT THERE ARE PEOPLE LIKE YOU IN THIS WORLD.🇲🇦🇲🇦🇲🇦😘😘😘😘 pic.twitter.com/LWXEJ3D1IU

— 🇲🇦 مغربيه علويه واعتز بها 🇲🇦 (@Rosewaali1) February 5, 2022

Terdahulu, pasukan penyelamat Maghribi dilaporkan berjaya menemui budak lelaki itu di dalam lubang perigi sempit sedalam 32 meter.

Kejayaan itu menerima sorakan dan rasa syukur daripada penduduk setempat yang pada ketika itu tidak mengetahui status sebenar keadaan Rayan. Rayan kemudiannya disahkan meninggal dunia.

“Merujuk kepada insiden kemalangan yang melibatkan nyawa kanak-kanak bernama Rayan Oram, Raja Maghribi Raja Mohammed VI telah membuat panggilan telefon kepada keluarga mangsa dan mengucapkan takziah kepada keluarga Allahyarham Rayan atas pemergiannya,” kenyataan daripada pihak istana.

Photos the moments when Rayan,5, was removed from the 32 meter deep well in northern Morocco before he was announced dead.

Innalillah. Rest in peace Rayan 💔#SaveRayan #الطفل_ريان pic.twitter.com/Cx8t79imxK

— Tun Fadzil 🇲🇾🇵🇸 (@FAZHAJAZ) February 5, 2022

Warganet yang tanpa henti menantikan perkembangan adik Rayan di media sosial turut menzahirkan rasa sedih dan ucapan takziah buat keluarga Rayan menerusi hashtag #SaveRayan.

Kejadian yang hampir serupa pernah terjadi di Thailand sebelum ini. Baca lagi pada pautan di bawah.

Ibarat Filem ‘The 33’, 12 Pelajar Thai Selamat Selepas 9 Hari Terperangkap Di Dalam Gua

Kanak-Kanak 5 Tahun Terperangkap Dalam Lubang 32 Meter Selama Tiga Hari


Giliran Gambar Pokok Kelapa Di Terengganu Pula Jadi Pilihan Instagram Apple

Jika pada bulan lalu tular di Instagram apabila sebuah gambar di Kampung Sahabat, Perlis berjaya dikongsikan laman Instagram Apple, kini tiba giliran gambar di Terengganu mengikuti trend yang sama.

Umum tahu, laman Instagram Apple sememangnya aktif dalam mengongsikan gambar yang diambil pengguna iPhone dalam memaparkan kualiti kamera iPhone melalui hashtag #ShotoniPhone.

“Right place. Right time.” #travel #ShotoniPhone by Aazmeer I. @aazmeeriskndr

A post shared by  apple (@apple) on Jan 15, 2020 at 8:19am PST

Berdasarkan perkongsian @aazmeeriskndr, beliau mengambil gambar ikonik ini pada 28 Ogos 2019 sebelum dikongsikan Apple pada 16 Januari 2020. Difahamkan beliau hanya menggunakan iPhone XR untuk mendapatkan gambar yang penuh dengan penceritaan ini.

Para netizen juga nampaknya sangat berbangga dengan pencapaian lelaki ini yang berjaya termasuk dalam perkongsian gambar Instagram Apple. Berikut merupakan reaksi netizen mengenai perkongsian tersebut.

Melihat kepada kekerapan Apple berkongsi gambar pengguna iPhone di Malaysia, sudah pastinya mereka yang berbakat dalam menghasilkan gambar yang terbaik berlumba-lumba untuk muncul dalam laman Instagram Apple.

Kami kongsikan kepada anda gambar kampung di Perlis yang pernah tular pada bulan lalu. Turut dikongsikan, perkongsian gambar Masjid Sri Sendayan Seremban yang diambil menggunakan iPhone 11 Pro berjaya membuatkan netizen teruja.

Gambar Kampung Di Perlis Ini Tular Selepas Mendapat Perhatian Daripada Apple

Lihat Masjid RM100 Juta Sri Sendayan Seremban Yang Diambil Dengan iPhone 11 Pro

Ini Mungkin Rekaan iPhone 9 Yang Bakal Dijual Dengan Harga Tidak Sampai RM2,000


Giliran Kapal Pihak Berkuasa China Pula Ceroboh Perairan Sarawak

China sekali lagi bertindak ‘nakal’ apabila mencetuskan kegusaran di kalangan nelayan yang mencari rezeki di perairan Sarawak. Melalui laporan yang dikeluarkan Harian Metro semalam, difahamkan bahawa kapal pihak berkuasa China itu dikesan berada di kawasan Beting Patinggi Ali yang terletak 84 batu nautika dari Miri pada Jumaat lalu.

Insiden ini berlaku empat hari selepas kejadian pencerobohan ruang udara oleh 16 pesawat penggempur negara China jenis Ilyushin Il-76 dan Xian Y-20 milik Tentera Udara Republik Rakyat China. Pesawat terbabit telah dikesan terbang pada ketinggian di antara 23,000 kaki sehingga 27,000 kaki dengan kelajuan 290 knots melalui ruang udara Singapura sebelum memasuki ruang udara Malaysia.

Kejadian pencerobohan perairan Sarawak ini sudah dilaporkan kepada Agensi Penguatkuasaan Maritim Malaysia (APMM) di Miri oleh beberapa orang pemancing. Sejak itu, aset APMM dan Tentera Laut Diraja Malaysia (TLDM) dikerah ke lokasi terbabit untuk mengetatkan kawalan di kawasan yang turut dikenali sebagai South Luconia Shoals itu.

“Ya, saya boleh sahkan kita menerima laporan berkaitan pengawal pantai China memasuki perairan kita pada 4 Jun. Aset APMM dan Tentera Laut Diraja Malaysia (TLDM) mengawasi keadaan dengan teliti,” kata Pengarah Agensi Penguatkuasaan Maritim (APMM) Miri, Md Fauzi Othman kepada MalaysiaKini.

Untuk pengetahuan anda, Beting Patinggi Ali adalah kawasan yang menjadi rebutan dalam pertikaian tuntutan oleh kerajaan Malaysia dan China. Ianya terletak di perairan utara Sarawak dan berada di dalam zon ekonomi ekslusif (ZEE) Malaysia. Kawasan ini merupakan Gugusan batu karang yang menjadi antara kawasan yang dituntut oleh China melalui tuntutan 9-Dash Line di Laut China Selatan.

Malaysia pada Julai tahun lalu, melalui surat perwakilan Malaysia ke Pertubuhan Bangsa-bangsa Bersatu (PBB) menegaskan bahawa mereka akan tetap dengan pendirian untuk menolak sebarang tuntutan dari negara komunis China di perairan itu.

China setakat ini masih belum mengeluarkan apa-apa kenyataan. Tetapi sebarang tindakan pencerobohan oleh China kini dilihat seperti mahu mengganggu kestabilan dan meningkatkan ketegangan di Laut China Selatan.

Keupayaan unit bersenjata udara Malaysia di tangga ke-60 dunia, ‘tewas’ dengan negara miskin. Klik pautan di bawah untuk membaca.

Keupayaan Unit Bersenjata Udara Malaysia Di Tangga Ke-60 Dunia, ‘Tewas’ Dengan Negara Miskin

16 Pesawat Tempur China Ceroboh Ruang Udara Malaysia, Kerajaan Hantar Nota Bantahan

Pesawat Pengintip Ujian Israel Didapati Rentas Ruang Udara Malaysia Sebelum Ke Singapura


GIliran Latif Pula Sumbang Pingat Emas Buat Negara Di Sukan Paralimpik Rio

Selepas Ridzuan dan Ziyad, kini giliran Abdul Latif Romly pula menyumbang sebutir lagi pingat emas buat negara dalam acara lompat jauh T20.

Lebih membanggakan apabila Abdul Latif Romly berjaya memecahkan rekod dunia untuk acara lompat jauh T20 dengan jarak lompatan 7.60 meter.

3 pingat emas dikutip di Paralimpik Rio setakat ini, dua lagi dalam acara lari 100 meter dan lontar peluru. Tahniah sekali lagi buat Latif! #TerbangLatifTerbang

BACA : Ridzuan Dan Ziyad Sumbang Pingat Emas Buat Negara Di Sukan Paralimpik Rio


Giliran Levi’s Pula Hasilkan Pelitup Muka Edisi Terhad Yang Menawan

Memakai pelitup muka kini sudah menjadi norma baharu dalam kehidupan seharian dan sebagai alternatif, jenama fesyen seperti adidas, Uniqlo dan banyak lagi mula menghasilkan pelitup muka untuk digunakan oleh peminat jenama mereka setiap hari.

Levi’s nampaknya tidak ketinggalan untuk menghasilkan pelitup muka edisi terhad yang cantik dengan dua pilihan corak; satu untuk lelaki dan satu untuk wanita.

Corak paisley yang biasa dilihat pada bandana yang dihasilkan Levi’s dipilih untuk dijadikan corak pelitup muka. Pelitup muka ini boleh dibasuh supaya dapat dipakai berulang kali.

Menurut laman Levi’s, anda boleh memakai kedua-dua belah pelitup muka ini, sama ada bahagian bercorak atau kosong dengan logo Levi’s di bahagian sisi. Bermakna, tiada panel untuk anda tambah mask filter sheet sekiranya anda mahu perlindungan tambahan.

Pelitup muka ini akan mula dijual 22/7/2020 pada harga RM49 untuk setiap set dan anda boleh membuat tempahan awal di sini.

P/S” Tidak dinyatakan sama ada topeng muka ini akan turut dijual di butik Levi’s atau pun tidak. Kami pasti topeng muka ini juga pasti akan sold out apabila dilancarkan dalam talian nanti.

Ini pula pesanan Dr Noor Hisham untuk anda yang kerap tolak pelitup muka di bawah dagu. Baca pada pautan di bawah.

Sering Pakai Pelitup Muka Di Bawah Dagu? Ini Pesanan Dr Noor Hisham Buat Anda

Uniqlo Mula Jual Penutup Muka Boleh Basuh Selepas Terima Permintaan Tinggi

adidas Hasilkan Penutup Muka Boleh Basuh Yang Selesa Untuk Dipakai


Giliran Mydin Pula Untuk Memperkenalkan ‘eWallet’

Jika sebelum Mydin pernah berkolaborasi bersama syarikat Boost dalam menawarkan bayaran secara cashless seiring dengan perkembangan teknologi, pada kali ini Mydin dilihat mula memperkenalkan aplikasi eWallet tersendiri.

Berdasarkan perkongsian gambar yang dipamerkan, dapat dilihat Mydin eWallet memaparkan jumlah baki yang boleh dimasukkan ke aplikasi ini serta jumlah perbelanjaan beserta tarikh pembelian yang dibuat.

Penawaran eWallet ini pastinya bakal memudahkan pengguna yang sering ke rangkaian kedai ini untuk berbelanja. Setakat ini masih belum diketahui bilakah eWallet daripada Mydin ini bakal ditawarkan kepada orang ramai.


‘Giliran Saya Pula Bantu Asnaf, Muallaf’ – Mikhael Sathayah Terharu Dilayan Baik Ketika Jadi Saudara Baharu

Siapa sangka lelaki yang mempunyai wajah yang garang dan bertubuh besar ini rupanya seorang yang berjiwa besar, baik dan sayangkan ibunya.

Muhammad Mikhael Sathayah, 39 atau lebih dikenali dengan nama ‘Muka Gangster’ di media sosial mula dikenali selepas kontennya bersama ibu mula tular di media sosial terutamanya di platform TikTok.

Hubungan baik Mikhael Sathayah dengan ibu, M Muniamah, 73, yang digelar ‘mak titew’ sangat erat biarpun berlainan agama kerana pemuda berasal dari Tambun, Perak itu memilih memeluk Islam.

Ketika ditemui di Majlis Rumah Terbuka Al Bayan di Dewan Masjid Bandar Baru Enstek semalam, Mikhael berkata ketika memeluk agama Islam pada tahun 2018, rakan-rakan Islam yang lain banyak memberi tunjuk ajar dan selepas semakin dikenali, beliau turut bertemu dengan ramai lagi muallaf yang lain.

syurga terletak di bawah telapak kaki ibu. Amat besar dosa derhaka terhadap ibu. Bahkan dikatakan darjat ibu tiga kali ganda dibandingkan ayah dalam hal penghormatan anak kepada kedua orang tuanya. #mukagangster #TMG #titew #viralpperak #beritatiktok #teammukagangster #trendingnewsmalaysia #anakmak @Team Muka Gangster .

♬ original sound – Muka Gangster – Muka Gangster

“Masa saya peluk agama Islam, rakan-rakan sekeliling ramai yang support dan sekarang ini, Dr Nur Mohammad Hadi Zahalan (Pengerusi Pertubuhan Akademi Al Bayan) pun turut sama-sama nak bantu muallaf seperti saya dari pelbagai aspek. Dengan rezeki yang saya terima sekarang ini, saya pun berniat untuk bantu asnaf dan muaalaf yang lain,” kata Mikhael.

“Sekarang ini saya ada dapat kerja review produk, bayaran itu nanti saya bagi balik ke mereka yang memerlukan, kanak-kanak. Sebab saya tak mampu nak keluarkan sumbangan yang banyak dari duit poket sendiri. Jadi duit yang saya terima itulah saya letak dalam sampul, bagi pada kanak-kanak,” tambahnya.

Ketika ditanya sama ada konten di platform TikTok miliknya kini menjadi satu medium dakwah, beliau tidak menolak dan berkata Tuhan yang ‘mudahkan cara’ dan gerak hati untuk hasilkan sesuatu kandungan.

“Saya ini duduk di Ipoh, nak datang ke Bandar Enstek ini pun saya tak tahu sebenarnya. Tapi sebab niat kita baik, Allah mudahkan perjalanan dan naik bas dan dapat saya berada di sini. Macam itulah juga kalau saya buat konten. Kadangkala perkongsian saya itu spontan dan ilham itu datang sendiri. Kita kena usaha dulu, Allah bagi kemudian,” katanya.

Selain meraikan para muallaf, Pertubuhan Akademi Al Bayan menampilkan kelainan apabila rumah terbuka tersebut turut dihadiri umat Islam daripada pelbagai kaum untuk memperagakan pakaian tradisi etnik masing-masing selagi ia mengikut syariat.

Pengerusi Pertubuhan Akademi Al Bayan, Dr Nur Mohammad Hadi Zahalan berkata, Islam adalah agama yang bersifat universal atau ‘alamiyyah.

“Islam tidak membeza-bezakan antara lelaki dan wanita, antara yang berkulit putih mahupun hitam dan tidak pernah mengajar kita menolak asal-usul keturunan yang mana seorang mualaf perlu mengubah status bangsa sebaik memeluk Islam,” katanya.

Pada majlis itu juga Pertubuhan Akademi Al Bayan melancarkan produk Sambal Bilis TERIaak sebagai sumber bagi dana membina Kompleks Pendidikan Islam Akademi Al Bayan yang berpengkalan di Pegoh, Melaka.

Nur Mohammad Hadi berkata, pembangunan projek itu diwujudkan atas kesedaran bahawa kurangnya institusi pengajian yang menempatkan golongan anak-anak mualaf.

“Enggan bersandar kepada infaq orang ramai semata-mata, Al Bayan mengambil inisiatif mengeluarkan produk makanan sendiri iaitu Sambal Bilis TERIaak yang berpontensi sebagai janaan ekosistem Al Bayan,” katanya.


Giliran Si Madu Pula Kongsi Kisah Dilamar Kahwin Poligami Serta Keindahannya

Sebut sahaja poligami pastinya ia seperti ‘nightmare’ kepada wanita-wanita di luar sana.  Sebelum ini, kisah Khazatul Atiqah, seorang wanita melamar madunya telah tular di media sosial, kini madunya telah berkongsi bagaimana dia terbuka hati menerima lamaran daripada wanita tersebut.

Baca perkongsian Nur Fathonah yang baru dimuat naik ini:

Bismillahirahmanirrahim…Ya Allah terima kasih Ya Allah. Untuk segala nikmat yang diberikan. Tidak pernah saya sangka untuk hidup dalam keluarga yang berpoligami. Sesungguhnya tidak pernah terlintas pun dalam diri saya untuk berpoligami. Setelah saya berpisah dengan bekas suami, saya telah bertekad untuk tidak berkahwin lagi apatah lagi akan menerima suami orang. Semenjak dari itu, kehidupan saya hanyalah untuk saya dan anak-anak saya sahaja. Saya bertungkus lumus siang dan malam demi untuk mencukupkan keperluan kehidupan.

Walaupun begitu, di mata masyarakat, saya masih isteri orang dan saya sedaya upaya cuba menutup status sebenar saya sebagai ibu tunggal. Ini kerana, bagi saya, saya tidak mahu orang mengambil kesempatan dan saya dipandang rendah dan hina. Sememangnya ramai yang tidak tahu dan hanya segelintir keluarga yang betul-betul rapat sahaja yang tahu.

Bagi saya, sebagai ibu tunggal, kita tidak patut minta belas ihsan daripada orang lain selagi kita boleh berusaha dengan kudrat yang diberikan. Keadaan sebegini berterusan hampir dua tahun sehinggalah, suatu hari Allah takdirkan saya bertemu dengan seseorang yang mengubah segalanya. Saya dijemput oleh kakak madu saya sebagai seorang pelawat yang ketika itu saya kenali sebagai seorang kawan ke perjumpaan usahawan BNI.

Program ini memerlukan komitmen seawal 6.30am dan disitulah saya diajak oleh kakak madu saya untuk menyertainya. Mengenangkan komitmen untuk menguruskan persekolahan anak-anak diawal pagi saya menolak pelawaan tersebut. Oleh kerana itu, kakak madu saya mencadangkan untuk saya berbincang dengan suami tentang pengurusan tersebut.

Saya rasa serba salah dan berat hati menolak sedangkan kakak madu saya bersungguh-sungguh mengajak saya kerana ingin saya maju dalam perniagaan saya. Melihat kesungguhannya dan setelah diasak berkali-kali saya akhirnya membuka cerita sebenar bahawa saya adalah ibu tunggal.

Kakak madu saya terkejut lalu memeluk saya dan mengajak saya menjadi madunya. Saya terkejut dan menganggap itu hanyalah gurauan. Saya menerangkan padanya yang saya bukan meminta simpati malah saya ingin menerangkan keadaan sebenar kedudukan saya.

Saya balik dalam keadaan menyesal kerana membuka cerita mengenai status sebenar saya kepadanya. Kakak madu saya ada cuba menghubungi saya namun saya banyak mengelak hinggalah tibanya bulan Ramadan pada tahun ini, saya menerima mesej dari kakak madu saya dan bertanya khabar.

Kakak madu kemudiannya bertanya adakah saya masih available dan mengajak berjumpa. Saya berat hati dan berbelah bagi namun rasa bersalah kerana banyak kali menolak dan mengelak darinya sedangkan kakak madu seorang yang sangat baik orangnya.

Pertemuan dengannya merupakan satu titik tolak dalam hidup saya. Kata-katanya yang saya anggap gurauan pada mulanya rupanya dianggap serius dan kakak madu saya sangat bersungguh-sungguh bercerita tentang impian kehidupan poligami di sudut kaca matanya. Dia kemudiannya melamar saya menjadi madunya dan mengatakan firasat hatinya sangat kuat mengatakan mungkin saya orang yang dia cari.

Pada masa itu, saya seperti memahami impiannya namun saya lebih kasihankan dia kerana bersungguh-sungguh sedangkan saya tidak mempunyai apa-apa perasaan di waktu itu. Saya cuba memberi peluang untuk meraikan kesungguhannya dan memberitahunya saya akan fikirkan tentang perkara itu.

Saya diajak berbuka puasa bersama-sama dengan anak-anak dan keluarga kakak madu saya. Di situ, saya mula nampak betapa indahnya keluarga yang dia miliki. Dan saya dapat lihat wajah anak-anak saya, betapa gembiranya mereka bila dapat bersama-sama dengan anak kakak madu saya.

Kami kemudiannya lebih berhubung rapat melalui whatsapp. Kakak madu saya sememangnya sangat mengambil berat tentang saya dan anak-anak. Kami menjadi semakin rapat dan kerap berhubung. Saat ini merupakan proses perkenalan saya dengan lebih dekat lagi terhadap keluarga kakak madu saya.

Walaupun berhubungan jauh dan hanya melalui WhatsApp, kami sentiasa rasa lebih dekat kerana dia sememangnya sangat mengambil berat, selalu mengingatkan tentang ibadah dan saya terasa dijaga walaupun jauh. Sejujurnya, saya tidak pernah merasa diambil berat mengenai ibadah saya dan dia juga sentiasa mengingatkan saya selalu.

Semua pesanan-pesanan disampaikan oleh bakal suami melalui perantara kakak madu. Saya mula nampak keluarga ini boleh membimbing saya dan anak-anak saya, dari situ saya mula sedar betapa hakikatnya perempuan sebenarnya memerlukan seorang pemimpin. Walaupun sebelum ni saya pernah merasa saya tidak perlu lelaki dalam hidup saya tapi rupanya saya silap. Allah menciptakan lelaki itu boleh memimpin Dan perempuan perlu dipimpin.

Alhamdulillah setelah beberapa Kali saya memohon petunjuk dari Allah. Saya makin yakin bahawa Allah sememangnya datangkan mereka untuk saya dan anak-anak. Walaupun banyak rintangan yang kami hadapi saat mula-mula proses perkenalan dan sebelum persetujuan, namun sepanjang itu juga Allah sentiasa pegang hati-hati kami untuk bersama dan kuatkan hati kami. Akhirnya, saya terima lamaran kakak madu saya dengan hati terbuka.

Allah membuka mata saya bahawa hidup berpoligami ini sangat indah sebenarnya. Semua kita dapat buat bersama, saling bantu membantu dan lengkap melengkapi, bersama memberi yang terbaik untuk suami, bersama menjaga solat berjemaah bersama, menjaga dan mendidik anak sama-sama, masak bersama, kemas rumah bersama dan banyak lagi manfaatnya.

Alhamdulillah anak-anak saya juga lebih gembira bersama adik-beradik baru mereka. Pendek kata, terlalu banyak nikmat yang Allah kurniakan buat saya. Mungkin ada segelintir yang cakap, masih baru lagi jadi semuanya nampak indah tapi bagi saya bila kita buat betul-betul kerana Allah dan kita nampak matlamat kita yang mahukan keselamatan di dunia dan terutamanya di Akhirat, InshaAllah Allah pasti bantu kita dari semua sudut.

Mohon doakan saya dan anak-anak bersama keluarga baru saya bahagia dan selamat dunia akhirat. Terima kasih pada semua yang menyokong saya dan menerima dengan positif. Yang baik baik semuanya datang dari pada Allah, yang kekurangan itu datang dari diri saya sendiri.

Perkongsian tersebut membuktikan tidak semua orang memandang serong akan poligami. Tahniah diucapkan dan semoga perkahwinan mereka berdua akan berkekalan.


Giliran Ulama Islam Pula Dakwa Vaksin COVID-19 Mampu Ubah Orang Jadi Gay

Seorang ulama Islam yang berasal dari Iran mencetuskan kemarahan awam setelah mendakwa bahawa mereka yang telah disuntik dengan vaksin COVID-19 akan bertukar menjadi gay. Dakwaan sama yang dibuat sebelum ini oleh seorang pemimpin agama Yahudi di Israel.

“Jangan mendekati mereka yang telah menerima vaksin COVID. Mereka telah menjadi homoseksual,” kata Ayatollah Abbas Tabrizian kepada hampir 210,000 pengikutnya di platform media sosial Telegram seperti yang dilaporkan oleh Arab News.

Namun dakwaan yang dibuat oleh Tabrizian ini telah mendapat kritikan meluas, dari pihak kerajaan dan juga pembangkang.

“Seperti ulama lain, Tabrizian mengaitkan semua kelemahan dengan seksualiti. Ulama di Iran menderita dengan kekurangan pengetahuan dan rasa kemanusiaan,” kata Sheina Vojoudi, seorang pembangkang Iran kepada media antarabangsa.

Dia menambah bahawa Tabrizian adalah orang yang suka menyebarkan cakap-cakap kosong bagi menakut-nakutkan orang yang mahu menerima vaksin COVID-19.

Ini bukan kali pertama Tabrizian, yang berasal dari kota suci Qom, bersuara menentang perubatan barat. Dia juga turut dikenali sebagai ancaman kepada Kementerian Kesihatan Iran, di mana dakwahnya mengenai perubatan boleh mencetuskan kekeliruan kepada umum.

Tabrizian sebelum ini pernah mencetuskan kontroversi apabila menasihat pengikutnya untuk merendam bulu kapas dengan minyak dan memasukkannya ke bahagian dubur sebagai cara melindungi diri dari COVID-19.

Tahun lalu pula, sebuah video tular di media sosial yang menyaksikan dia membakar salinan Manual Perubatan, yang mendakwa bahawa buku-buku tersebut tidak relevan dengan perubatan Islam.

Sebelum ini, kenyataan serupa dikeluarkan oleh seorang rabi atau pemimpin agama Yahudi dari mazhab ultra-ortodoks di Israel. Dia memperingatkan orang ramai untuk tidak menggunakan vaksin bagi mencegah COVID-19. Kerana katanya, vaksin boleh menjadikan orang gay.

Iran kini terus menderita dengan penyebaran wabak COVID-19, dengan 7,000 kes dicatatkan baru-baru ini, dan lebih daripada 58,000 kematian dicatat sejak bermulanya wabak ini.

Ketua agama Yahudi di Israel dakwa vaksin COVID-19 buatkan lelaki menjadi gay. Klik pautan di bawah untuk membaca.

Ketua Agama Yahudi Israel Dakwa Vaksin COVID-19 Buatkan Lelaki Menjadi Gay


Giliran Universiti Malaya Buka Bidaan Plat Kenderaan ‘UM’

Mulai 8 Mac nanti, orang ramai boleh membuat bidaan secara online untuk nombor pendaftaran kenderaan eksklusif bermula dengan huruf ‘UM’.

Pihak universiti tertua di Malaysia tersebut menyatakan ia telah mendapat persetujuan oleh Jabatan Pengangkutan Jalan (JPJ) untuk menjual nombor pendaftaran unik dengan awalan ‘UM’ yang bermaksud Universiti Malaya.

A post shared by Universiti Malaya (@unimalaya)

“Objektif penjualan ini adalah sebagai salah satu inisiatif untuk menjana pendapatan universiti untuk menambah dana, selain mempromosikan nama UM sebagai universiti terunggul di Malaysia dan antara yang terbaik di dunia.

“Hasil penjualan nombor pendaftaran kenderaan khas ini akan digunakan untuk kegiatan penyelidikan, pengembangan dan pengurusan pelajar,” kata pihak Universiti Malaysia dalam satu kenyataan semalam.

Inisiatif ini juga akan menarik lebih banyak alumni UM untuk memberi sumbangan kepada universiti dan untuk mengeratkan hubungan antara alumni UM dan pihak universiti.

“Anda akan menjadi sebahagian daripada pembangunan dan kelestarian masa depan UM. Untuk mencari memori itu, jika ada nombor yang dapat mengembalikan semua kenangan mengenai UM, nombor yang dapat menentukan anda sebagai warganegara UM atau nombor yang dapat mewakili diri anda, dapatkan sekarang, jenama UM yang akan dibawa bersama anda,” kata Datuk Mohd Hamdi Abd Shukor, Naib Canselor Universiti Malaya.

Sekiranya anda seorang alumni Universiti Malaya atau berminat untuk mendapatkan nombor pendaftaran eksklusif ini, anda boleh mula buat bidaan pada 8 Mac nanti melalui laman web hebat.um.edu.my.

Pada bulan lalu, JPJ Negeri Kedah telah berjaya meraih kutipan sebanyak lebih RM2 juta untuk nombor pendaftaran eksklusif ‘KFC’.

JPJ Negeri Kedah Berjaya Capai Sasaran, Nombor Pendaftaran ‘KFC’ Raih Kutipan Lebih RM2 Juta

Kini Anda Boleh Abadikan Perkataan ‘KFC’ Pada Kenderaan Mengikut Undang-Undang


Gimbal Mampu Milik Daripada Xiaomi Mula Dijual

Umum tahu Xiaomi sememangnya terkenal dengan penjualan barangan mampu milik. Bermula daripada smartphone sehinggalah kepada kelengkapan gadget yang lain. Terbaru, Xiaomi telah melancarkan gimbal three-axis dengan harga mampu milik.

Model yang dikeluarkan ini hadir dengan bateri dengan kapasiti 5000 mAh beserta fungsi motor stabilization. Xiaomi turut menjanjikan penawaran bateri sehingga 16 jam pada model keluaran mereka. Selain itu, gimbal ini turut boleh disertakan pada action camera.

Berdasarkan pemerhatian kami, harga yang diumumkan agak jauh berbeza berbanding gimbal lain yang berada di pasaran dimana model ini bakal ditawarkan dengan harga sekitar MB599 (~RM 373).

Buat anda yang ingin mula memulakan vlog atau menggunakan fungsi live di media sosial, mendapatkan gimbal keluaran Xiaomi ini mungkin altenatif terbaik dengan penawaran harga mampu milik.


4 Hotel Paling Unik Di Malaysia Ini Buat Kami Rasa Tak Sabar Mahu Cuba. Wow!

Jangan ingat kat overseas saja ada hotel yang cantik dan unik.

Kat Malaysia pun ada yang sangat unik dan menarik.

Terdapat 40 bas yang ditukar menjadi chalet, restoran dan kedai cenderamata disediakan di sini.

Lokasi : 75250 Klebang Besar, Melaka, Malaysia

Anda boleh dapatkan info lanjut di FB page mereka : Bustel Melaka

Ini baru betul-betul tidur dalam bas. Jom tonton video bustel.

Ingat kerja kat site dan jadi buruh kontrak je boleh tidur dalam kontena? Orang biasa pun ada peluang.

Hotel ini dibina hasil dari ubah suai kontena.

Menariknya hotel ini kerana ia menggunakan kontena lama yang di ubah suai dan reka bentuk hotel yang kelihatan urban dan chick!

Terdapat di 2 Lokasi : KLIA 2 dan di  No. 1, Jalan Delima, Kuala Lumpur, Malaysia

Info lanjut dan tempahan : CapsuleContainer.com.

Buat anda yang mahu lari dari hiruk pikuk dan bandar yang sibuk. Hotel ini sesuai untuk anda chill out.

Suasana hutan, sunyi, dingin. Idea pasti mencurah-curah bagi mereka yang suka menulis dan berkarya.

Lokasi : Sungai Lembing,Pahang, Pahang, Malaysia

Info dan tempahan : Time Capsule Retreat

Gambar di bawah adalah view di dalam hotel Time Capsul Retreat

Ingin percutian yang lebih eco-friendly?

Tanah Aina merupakan antara yang unik dan menyediakan tempat tidur dalam khemah tetapi diwaktu yang sama menyediakan aksesori mewah seperti hotel bertaraf 5 bintang.

1. Tanah Aina Farrah Soraya in Bentong, Pahang, Malaysia.

2. Tanah Aina Farhana in Desaru, Johor, Malaysia

3. Tanah Aina Fareena in Lentang, Karak, Pahang, Malaysia

4. Tanah Aina Farouq in Raub, Pahang, Malaysia.

Jom lihat apa yang mereka tawarkan di Tanah Aina ini.

Cuti sekolah dah dekat. Boleh la mula rancang percutian anda di salah satu tempat ni.


Gimik ‘Belon Udara Panas’ Pasangan Pengantin Ini Undang Kerisauan Orang Ramai

Semasa hari persandingan, setiap pengantin baharu pasti mahu merakam memori-memori manis dalam hidup mereka dengan mengadakan sesi fotografi samada di dalam atau luar tempat persandingan.

Baru-baru ini tular satu rakaman video yang didakwa berlaku di Teluk Intan, Perak di mana sepasang pengantin baharu ‘memeriahkan’ hari persandingan mereka dengan menangkap gambar semasa mereka berdua dan seorang kanak-kanak di angkat naik ke udara dengan kren.

Puluhan tetamu yang hadir ketika waktu itu melihat mereka bertiga dinaikkan ke udara sambil ‘dimeriahkan’ lagi dengan bunci mercun serta bom asap berwarna-warni. Sejurus itu, ketiga-tiganya dibawa ‘berarak’ ke arah tetamu di bawah khemah yang sedang menikmati juadah disediakan.

Majlis Raikan Cinta H&H #fyp #weddingvibes #masukberanda #fypシ #fypage

Warganet yang menonton video yang tular itu menegaskan bahawa perbuatan itu membahayakan keselamatan ramai pihak, bukan sahaja kepada pasangan pengantin dan seorang kanak-kanak sahaja, bahkan ia melibatkan tetamu yang hadir pada waktu itu dan juga pemandu kren itu sendiri.

Ketiga-tiganya langsung tidak memakai pakaian keselamatan seperti topi keledar, harness, cermin mata dan sarung tangan mengikut ciri-ciri keselamatan yang diguna pakai untuk setiap individu yang ingin menaiki kren.

Netizen juga meminta agar pihak berkuasa menyiasat perkara ini agar orang ramai tidak meniru aksi berbahaya ini yang mana ciri-ciri keselamatan kurang dititikberatkan sehingga boleh membahayakan orang ramai.

Tambah orang ramai lagi, memang setiap pasangan pengantin mahu abadikan memori terbaik di dalam kehidupan, namun perbuatan seperti ini langsung tidak berbaloi. S

Dua beranak mengamuk di kedai serbaneka 7-Eleven apabila ada pekerja bertanyakan samada seorang budak lelaki tersebut ada mengambil sesuatu daripada kedai terbabit.

Didakwa ‘Tuduh’ Anak Mencuri Di 7-Eleven, Tindakan Dua Beranak Ini Raih Perhatian Netizen

Dakwa Sekadar ‘Lakonan’, Tindakan Lelaki Ini Sorok Lauk Bawah Nasi Undang Kecaman Netizen


Gimik Hantar Bola Dengan Kereta ‘Remote Control’ Jadi Bualan Peminat Euro 2020

Pada pagi hari Sabtu yang lalu, telah berlangsungnya perlawanan pertama bola sepak Euro 2020 yang terpaksa ditangguhkan pada tahun lalu ekoran penularan wabak pandemik COVID-19 di seluruh dunia.

Semasa perlawanan di antara Turki dan Itali berlangsung, kesemua mata peminat bola sepak tertumpu kepada sebuah kereta kawalan jauh yang digunakan untuk menghantar bola masuk ke dalam padang.

The car though. Loving this #EURO2020 Let’s go #ITA pic.twitter.com/MFO1RMQxMd

— Benny Bonsu (@MsBennyBonsu) June 11, 2021

Rata-rata peminat bola sepak menyatakan mereka terkejut dengan gimik kereta kawalan jauh tersebut dan ia lebih menarik perhatian daripada perlawanan penuh Turki menentang Itali ketika itu.

Menurut mereka, ini kali pertama mereka melihat tradisi permainan bola sepak sangat berbeza berbanding sebelum ini, di mana seseorang akan berjalan membawa masuk bola ke tengah padang sebelum pemain memulakan ‘kick-off’.

Kereta kawalan jauh tersebut merupakan jenama Volkswagen yang telah menjadi ‘mobility partner’ rasmi untuk acara Euro 2020 pada tahun ini. Ada juga mahu penggunaan kereta kawalan jauh ini sebagai satu norma baru dalam perlawanan bola sepak pada masa akan datang.

Nothing, I repeat nothing that happens on the pitch for the duration of #EURO2020 will beat the match ball being delivered in a remote controlled car. Already Man Of The Match. pic.twitter.com/z7m4tnylne

— 𝙳𝚊𝚟𝚒𝚍 𝚂𝚝𝚎𝚠𝚊𝚛𝚝 (@david_stewart) June 11, 2021

On a real though, get me one of those remote control cars #EURO2020

Absolutely GONE at this remote control car.Gone.I love football. So much.

I’m well and truly HERE for remote control car deliveries of Footballs.

— Ellis Platten – AwayDays (@ellis_platten) June 11, 2021

The remote control car bringing the ball to the ref has to be the best thing I’ve seen this year. Love it. 🙌🏼 #EURO2020 #kickoff #Euro2021

— Sweetmilk77 (@Sweetmilk77) June 11, 2021

Perlawanan bola yang berlangsung selama 90 minit tersebut telah menyaksikan pasukan Itali membenam Turki dengan jaringan sebanyak tiga gol sekaligus menjadikan pasukan tersebut sebagai pasukan pertama yang mendapatkan gol terbanyak untuk perlawanan pembukaan Euro 2020.

Sekiranya anda salah seorang peminat bola sepak, boleh ikuti laman Vocket FC bagi mendapatkan pelbagai liputan dan kisah menarik sepanjang acara perlawanan Euro 2020 berlangsung di sini.

Sementara itu, Instagram seorang pengadil Jepun telah dihujani dengan komen penyokong Harimau Malaya atas sebab tidak berpuas hati dengan keputusan penalti yang dibuatnya.

‘Buat Keputusan Pakai Kepala Lutut’ – Instagram Pengadil Jepun Diserang Penyokong Harimau Malaya

Keperwiraaan Dan Kepimpinan Simon Kjaer Dipuji Ketika Menyelamatkan Nyawa Rakan Sepasukannya

Rebah Secara Tiba-Tiba, Doa Semua Buat Christian Eriksen


Gimnas Ini Mungkin Patah Leher Sekiranya Jurulatihnya Tidak Bertindak Pantas

Kami rasa jurulatih itu sudah tahu yang gimnas itu akan mempunyai masalah untuk pergerakan itu, jadi dia sudah bersiap sedia di spot tersebut dan bukan di hadapan. Anda boleh lihat jurulatih itu “siap sedia” sebelum gimnas itu jatuh. Bukan sekali tapi dua kali.


Gimnas Rusia Dikecam Media Antarabangsa Selepas Pakai Simbol Perang Di Acara Sukan

Gimnas kelahiran Rusia, Ivan Kuliak mencetuskan kemarahan orang ramai pada hari Sabtu lalu apabila tampil memakai salah satu simbol perang Rusia pada bajunya semasa berkongsi podium dengan atlet dari Ukraine.

Bekas juara remaja Rusia, Kuliak menduduki tempat ketiga di belakang pemenang dari Ukraine, Illia Kovtun dalam acara palang selari pada Piala Dunia di Doha. Ketika bergambar, Kuliak berdiri di sebelah atlet Ukraine untuk mengutip pingat dan kelihatan huruf ‘Z’ yang terletak di bahagian tengah baju Kuliak.

Just saw that Russian gymnast Ivan Kuliak wore 'Z' symbol at the World Cup in Doha yesterday to show his support for the war in Ukraine. Can't think of a more disgusting thing to do and a better reason to ban Russia from sporting events altogether instead of current half measures pic.twitter.com/1rmV5UNQnR

— Tadeusz Giczan 🇺🇦 (@TadeuszGiczan) March 6, 2022

Huruf Z, yang secara simbolik mewakili ‘kemenangan’ dalam bahasa Rusia pernah dipaparkan pada bahagian hadapan kereta kebal dan kenderaan tentera yang lain.

Kuliak yang berusia 20 tahun pernah menerima latihan ketenteraan bersama tentera Rusia tahun lalu.

Photo: Russian gymnast Ivan Kuliak at World Cup in Doha shows his support for Russian aggression in Ukraine by wearing a T-shirt with the letter Z on it – the same symbol, Russians mark their armor in Ukraine. S Unian pic.twitter.com/WYiLH4Lo8I

— Denis Kazakiewicz (@Den_2042) March 6, 2022

Difahamkan bahawa bendera Rusia pada bajunya digantikan dengan simbol ‘Z’. Ia juga telah diharamkan oleh Persekutan Gimnastik Antarabangsa yang bertanggungjawab membatalkan semua acara di Rusia dan Belarus.

Ahli politik, aktivis dan mereka yang menyokong Putin juga telah dilihat memakai pakaian dan lencana dengan huruf ‘Z’ bagi menunjukkan sokongan terhadap perang ke atas Ukraine.

Kementerian Pertahanan Rusia mengeluarkan kenyataan mengatakan bahawa tiada apa-apa yang salah dengan simbol ‘Z’ kerana ia bermaksud kemenangan.

‘Yahudi tidak boleh berdiam diri’ – Presiden Ukraine ajak orang Yahudi bangun lawan Rusia. Rujuk pautan di bawah untuk membaca.

‘Yahudi Tidak Boleh Berdiam Diri’ – Presiden Ukraine Ajak Orang Yahudi Bangun Lawan Rusia

Perang Rusia Dan Ukraine, Apa Sebenarnya Yang Dimahukan Vladimir Putin?

Rusia vs Ukraine: Apa Akan Berlaku Jika Vladimir Putin Berjaya Tawan Kota Kyiv?


Gincu Gula: Ayam Gepuk Pak Gembus Yang Pedas Gila!

Ayam Gepuk Pak Gembus ni memang pedas gila! Sebabnya?

Sebabnya anda boleh ‘request’ kadar kepedasan cili untuk ayam anda; mahu 20,30,50 atau untuk penggemar pedas boleh minta 200 biji cili untuk sambal anda!

Yang Bella makan adalah di skala 30 biji dan jom kita tengok tahan ke tidak Bella dengan kepedasan 30 ini. Memang padu ayam gepuk ini.


Gincu Gula: Bella Kalah RM10 Challenge?

RM10 challenge hari ini kita ada Caca Donut dan Bella terjah bazar Ramadhan Putrajaya untuk RM10 Challenge.

Kali ini tak boleh nego, tak boleh diskaun, tak boleh minta free. Jadi apa sahaja yang dapat dibeli dengan RM10? Mampukan Caca Donut menang dalam challenge ini? Tengok gaya macam Caca boleh menang.


Gincu Gula: Betul Ke Perempuan Malas Mengundi?

Betul ke perempuan malas mengundi? Dalam episod Gincu Gula kali ini Bella dan Shaza Bae bertukar pendapat tentang isu ini. Pada pandangan anda, siapa sebenarnya yang malas pergi mengundi?

Jangan malas. Setiap undi itu sangat penting untuk menentukan kerajaan mana yang akan memerintah kita untuk 5 tahun yang seterusnya. Jom keluar mengundi!


Gincu & Gula Dijenamakan Semula Sebagai VOCKET Entertainment

Siri popular di bawah kendalian The Vocket, Gincu & Gula telah dijenamakan semula sebagai VOCKET Entertainment dalam usaha syarikat itu mengembangkan jenama The Vocket dalam industri media.

Berbeza dengan Gincu & Gula yang lebih memfokuskan informasi lifestyle  terkini untuk wanita, VOCKET Entertainment akan menyajikan berita terkini dunia hiburan dari dalam dan luar negara.

“Kami melihat trend pembaca The Vocket yang sangat berminat dengan kandungan dunia hiburan dalam dan luar negara (terutamanya berita berkenaan artis K-Pop). Penjenamaan ini adalah selari dengan visi kami dalam menyalurkan informasi terkini buat para pembaca,” kata ketua pegawai eksekutif The Vocket, Fazreen Jasni.

Keputusan penjenamaan ini dibuat adalah kerana mahu jenama The Vocket kekal selari dengan rangkaian yang lain di bawah payung organisasi The Vocket iaitu VOCKET FC, VOCKET Travel, VOCKET Car Club dan VOCKET Style.

Klik di sini untuk mengikuti perkembangan terkini dunia hiburan dalam dan luar negara oleh VOCKET Entertainment.

Gincu & Gula which is a popular series under The Vocket, has been rebranded as VOCKET Entertainment as a part of the company’s effort to expand The Vocket brand in the media industry.

However, contradictorily with Gincu & Gula which focuses more on giving information regarding the latest lifestyle particularly for women, VOCKET Entertainment will present the latest news on the entertainment world from within and outside the country.

“We have seen the trend where people who read through Vocket are interested in the entertainment news around the globe no matter if it is related to the local artists or abroad especially K-Pop artists.

“This branding is in line with our vision in channelling the latest information for our readers,” said The CEO of Vocket, Fazreen Jasni.

The decision made was to align it with other networks operated by The Vocket such as VOCKET FC, VOCKET Travel, VOCKET Car Club and VOCKET Style.

Click here to follow the latest news for the local and international entertainment provided by VOCKET Entertainment.

Ini beberapa isu yang hangat diperkatakan oleh netizen di media sosial. Baca lagi pada pautan di bawah.

Peminat Terpegun Dengan Aksi Pencak Silat Ultraman Ribut Dalam Ultra Galaxy Fight

Laman Facebook Polis Johor Meriah Angkara Kasut Nike Air Jordan x Dior RM34,000

Selepas 20 Tahun Bersiaran Di RTM, Netizen Terkejut Siri Akhir Gerak Khas Bakal Ditayangkan Di TV3


Gincu Gula: Juadah Apa Dapat Dibeli Dengan RM10 Sekarang Ini?

RM10 Challenge kembali untuk bulan puasa tahun ini dan kali ini, Bella tak keseorangan.

Elmi dan Bella ke Bazar Ramadhan TTDI dan dengan sepuluh ringgit, siapa dapat beli lagi banyak juadah? Kalau anda ke Bazar Ramadhan, juadah apa yang paling anda akan cari?


Gincu Gula: Kenapa Lelaki Kuat Makan Dan Selalu Lapar?

Hari ini Bella bersama Akwa akan berbincang tentang isu lapar. Anda mesti biasa lihat wajah Akwa ini yang baru-baru ini viral dengan lagu parodi ‘Rockstar’ nyanyian Post Malone karya beliau, Lapar.

Sebab selalu lapar, Bella ajak Akwa makan di Waffuru Cafe dan makan signature dish di sini, Waffle Tower! Tengok habis ke tidak Akwa makan.


10 Langkah Bagaimana Untuk Jadi Graduan Yang Berjaya Dan Berkerjaya

Nota Editor: Panduan ini khusus untuk bakal graduan dan mereka yang baru saja tamatkan pengajian. Ia telah dikongsikan oleh Bendahara Alam Warisan  di akaun Facebook beliau. Semoga perkongsian ini membawa manfaat untuk anda.

Kepada graduan yang belum grad dan yang dah grad. How to be a great graduates for you own future.

Assalamualaikum, saya cubalah buat sesimple yang boleh. Dulu saya mula dengan gaji RM1,600 aja. Slip gaji next round saya tepek. Jangan mengomel banyak, ikhtiar pelbagaikan.

1. Perbetulkan niat, perbetulkan mindset – Jangan tak tahu maksud hidup yang sementara ni. Maksud hidup adalah kerja Agama. Menyampaikan apa yang baginda SAW bawa. Belajar semula sembahyang. Cari khusyuk dan khuduk dalam solat. Fahamkan maksud-maksud dalam solat. Hafalkan surah Al-Waqiah dan ayat 1000 dinar.

2. Pergi cari guru mentor dalam hidup. Ini penting. Jangan poyo, dengan tukang sapu sampah pun kita boleh berguru. Rendahkan ego graduan tu kejap letak ke tepi. Better bakar saja ijazah tu. Kalau bakar korang sama la dengan saya yang mana saya bukan cari rezeki dengan ijazah tu sebaliknya dengan ilmu apa yang saya cari dan ada dalam dada. Ilmu faham lain, ilmu copy paste lain.

3. Cari mak cari abah, minta dari mereka restu. Dapat restu mak ayah perghh berdesuppp bang rezeki mai.

4. Jangan la lupa berdoa sebab Allah dah sebut dalam Al quran demi kemuliaan Dia pintalah apa sahaja nescaya dia akan tunaikan. Dan Allah bersama dengan sangkaan umatnya. Minta dan senyum, think positif.

5. Dunia bukan segala-galanya tapi kamu perlu dunia untuk ke akhirat kelak. So pilih jalan terbaik, jangan jual diri, jual maruah dan jual masa depan.

6. Graduan out there, wake up. Dunia kamu hari ini adalah dunia yang terbaik untuk kamu berjaya. Lagi banyak orang lagi banyak peluang untuk dicipta. Luaskan jaringan networking mu. Jangan asik komplen aja sebab komplen tu tak akan bawak ke mana-mana. Apa kita sebut itu yang akan ditunaikan untuk kita.

7. Mulakanlah membaca dan mencari ilmu lain selain apa yang kamu pelajari di sekolah dan universiti. Ilmu tentang hubungan sesama manusia dan hubungan dengan Sang Pencipta.

8. Kuasai money management. Belajar kenal kehendak dan keperluan. Cari lah buku macam Robert T Kiyosaki tu. Rich Dad Poor Dad tu bagus buku tu untuk memulakan perancangan financial kita.

9. Stop depending on people. Kena belajar untuk berdiri sendiri beb. Kita takde siapa pun yang paham apa yang kita tempuh melain kan diri ‘kita dan Dia’. Soooo jangan bergantung harap dengan orang lain.

10. Matlamat kena jelas. Kena ada goals, kena ada tarikh, kena ada value yang jelas. Build your dream board. Letak semua benda yang kau nak kat situ. Tak rugi apa pun. If your mind can conceived you can received. Ini dunia ni mudah je, kau rasa best proceed, rasa tak best jangan proceed.  Zikir, selawat dan dhuha jangan lupa. SEDEKAH selalu, mak abah tu bagi dulu.

Semoga berjaya dalam hidup. Jangan mengomel dan komplen banyak.

BACA: 20 Alasan Mengapa Lelaki Ini Tidak Setuju Dengan Ucapan Zahra

BACA juga: 10 Nasihat Terbaik Untuk Zahra Dan Generasi Muda Malaysia Tentang Duit

LIKE dan FOLLOW Vocket di Facebook serta Instagram


4 Isu Pokemon Go Yang Patut Difikirkan Anda Susulan Kenyataan Mufti Wilayah Persekutuan

Semalam, isteri saya beritahu dia sudah install Pokemon Go. Siap tangkap dua Pokemon lagi. Terkejut juga saya. Setahu saya dia bukan kaki game.

Candy Crush yang sangat legenda di kalangan wanita pun dia tak berapa layan, jadi macam mana dia boleh layan Pokemon?

Tapi saya tidaklah menjerit sambil terlempar ke belakang. Saya tetap baring sedap. Selepas tanya-tanya, rupa-rupanya dia cuma mahu tahu apa yang hype sangat pasal Pokemon.

Kemudian, datanglah soalannya yang saya terkenang-kenang sampai sekarang.

“Mengapa mufti haramkan Pokemon?” (merujuk pada kenyataan Mufti Wilayah)

Termenung saya. Setahu saya (betulkan sekiranya saya silap), Mufti Wilayah tidak gunakan perkataan ‘haram’ (yang untuk orang Malaysia sangat keras, dan menimbulkan putus harapan/menerakakan).

Dia gunakan ayat, ‘tidak dibenarkan’, ‘perlu dijauhkan’, ‘tidak terlibat’ (walaupun hakikatnya maksudnya lebih kurang sama, tapi ia bersifat memujuk/memberi peluang).

Saya fikir, isteri saya cuma baca berita yang disensasikan sahaja. Tetapi itulah kita manusia, apabila tidak terjumpa ‘kata-kata’ yang kita mahu, kita akan mudah terjumpa ‘kata-kata’ yang tidak ada.

Lihat sahaja lelaki yang tidak menjumpai kata ‘saya pun cintakan awak’ daripada seorang perempuan, akan menemui kata, ‘dia benci aku’ dalam hatinya. Sedangkan perempuan yang baik itu, anggap dia sebagai sahabat.

Saya tidak beritahu isteri saya sebab mengapa Pokemon Go ‘perlu dijauhkan’, kerana yakin dia pun sudah baca. Lagipun, akan timbul terlalu banyak persoalan yang bersifat dot dot dot, dan dia hanya perlu connect the dot untuk membawa perbincangan lari daripada pokoknya.

Misalnya, “Jadi game lain tak melalaikan ke?” Belum lagi soalan, “Mufti tak tegur si polan si polan pun.” Sedangkan saya belum punya ilmu untuk menerangkan bahawa dot dot dot itu sama sekali tidak bersambung. Saya cuma jawab, “Sebab dia mufti. Dia ada tanggungjawab yang besar.”

Saya terkenangkan diri saya sebagai ayah. Tanggungjawab saya kepada anak-anak bukan untuk memenuhi segala kemahuan hiburannya, terutamanya berkaitan dengan hiburan telefon bimbit.

Tanggungjawab saya adalah memastikan dia mendapat yang terbaik. Lalu, apabila anak saya yang masih kecil, meminta telefon bimbit untuk menonton kartun lagi selepas sudah 15 minit menontonnya, saya kata tak boleh. Sanggup saya lihat dia menangis-menangis. (Semestinya selepas itu saya pujuk dia kembali sampai dia ketawa suka) Itu saya.

Jadi memikirkan tanggungjawab mufti yang lebih besar dan berat, yang lebih takwanya, lebih alim, lebih ilmu, pasti ‘ketakutan’ dan ‘beban’ itu sangat besar atas dirinya. Mufti ini bukan sahaja bertanggungjawab pada manusia-manusia yang alim, cukup kesedaran diri, ilmu banyak, tetapi juga kepada anak-anak yang masih sekolah.

Memilih untuk menutup pintu-pintu menuju kerosakan adalah yang utama untuk orang yang takwanya sangat tinggi. Mufti/mereka yang bertanggungjawab, akan pilih apa yang selamat untuk manusia, berbanding apa yang yang disukakan oleh mereka.

Isu kedua (ini perenggan yang tidak tahu malu kerana terpaksa menggunakan contoh diri sendiri). Saya sendiri, memang ada pendapat mufti (tidak terhad pada Mufti Wilayah) yang saya ‘belum setuju’ dalam sesuatu perkara.

Tetapi saya sentiasa ingatkan diri saya, yang mufti adalah orang alim, ilmu banyak, otak sangat cerdas, pasti dia nampak kebaikan pada pendapat tersebut berbanding saya.

Jadi menetapkan diri dalam mode ‘belum setuju’/’belum faham’, adalah lebih selamat. InsyaAllah tidak ada marah-marah/kecaman yang tidak perlu kepada seorang yang alim.

Semoga nanti akan terbuka hati/fikiran dan sampai ilmu saya untuk memahami semua pendapat itu. Atau mungkin juga sebaliknya, mufti pula yang akan selari pendapatnya dengan apa yang saya fikir.

Isu ketiga, dalam dunia sekarang, terlalu banyak perkara yang bercampur-campur. Misalnya, buku/manga/komik/kartun, juga filem-filem luar.

Jalan cerita yang penuh ilmu/penuh pengajaran/penuh idea/dapat dijadikan contoh/penuh inspirasi, tetapi ilustrasi/lakonan pula sangat 18sx.

Kita sudah tahu halal dan haram, kita diam-diam baca/tonton ambil yang baik dan usahakan buang yang jahat. Tidak perlu tanyakan perkara yang sangat obvious itu kepada ustaz/mufti. Nanti keluar fatwa ‘haram’ untuk tajuk buku/manga sekian-sekian, tajuk filem sekian-sekian, kamu juga yang susah.

Tidak juga perlu beria-ia dipromosikan dan dipertahankan. Setakat minat/iktibar untuk diri sendiri. Kerana tidak semua orang sama wavelength dengan kita semasa membaca/menonton hal-hal itu.

Takut-takut, kita mahu promosi kebaikan, tetapi sisi negatif pula yang lebih diambil. Diam-diam sudah. Jadikan sahaja isu ini antara kita dengan Tuhan.

Tidak perlu panjangkan ia menjadi isu antara kita sesama manusia dengan kutukan dan kecaman. Adakah Pokemon Go juga termasuk dalam hal ini? Hanya anda sendiri yang dapat menjawabnya.

Isu keempat, isu Pokemon ini bolehlah kita lihat seperti isu merokok itu haram. Walaupun masih ramai merokok atas pelbagai sebab, tetapi ‘tekanan’ tetap ada kepada perokok untuk tidak lupa tanggungjawab kepada Tuhan dan semestinya ‘harapan’ untuk berhenti pada suatu hari nanti.

‘Tekanan’ yang sama jugalah yang akan datang kepada pemain Pokemon Go. Tekanan untuk menjaga keselamatan diri, untuk tidak lalai, untuk terus menjaga agama, kerana pada akhirnya, ayat yang paling mereka tidak mahu dengar apabila ‘terlalai/tereksiden‘ dalam bermain adalah, “Sebab itulah mufti tak benarkan main Pokemon Go ni!”

Pada akhirnya, kita semua sedar yang kita sedang berbicara tentang hiburan hati. Persamaan paling hampir isu hiburan hati ini dengan benda, adalah madu.

Kedua-duanya rasa manis. Tetapi madu, tidak semuanya asli. Ada yang sudah dicampur air, sama ada 10%, 30%, malah ada 80%. Lebih malang, ada yang semata-mata air gula yang dilabel madu.

Hiburan juga begitu. Kita semua pasti sedar banyak hiburan yang rasanya manis, tetapi bercampur-campur sumbernya. Khasiatnya kurang. Malah ada yang langsung tidak memberi khasiat, tetapi penyakit.

Semoga sahaja, kita semua dimurahkan rezeki/dibukakan hati untuk merasa manisnya ‘madu yang 100% asli’. Sekian.

Baca: Kesan Berita Tanpa Tabayyun, Ini Penjelasan Agar Anda Memahami Situasi Sebenar Pokemon Go


Gincu Gula: Makan Kambing Bakar ‘Free Flow’ Di Goat2Go MAEPS

Hari ini Bella akan bawa anda makan buffet kambing bakar ‘free flow’ dekat Goat2Go MAEPS.

Kambing bakarnya semua fresh; pagi sembelih malam terus bakar. Tengoklah betapa seronoknya Bella bila dapat makan kambing bakar. Kari kambing dia pun power!

Buffet ini juga khas hanya untuk bulan Ramadhan sahaja. Apa tunggu lagi? Kalau ada sekitar MAEPS silalah cuba.